
Presentació 


La docència com a primera missió de la Universitat descansa en la tasca com- 
promesa del professorat, autèntic facilitador dels contextos d'aprenentatge més 
efectius per a l'adquisició dels coneixements i les competències que han de pos- 
sibilitar a l'estudiantat un òptim trànsit cap al món professional. Aquest paper 
és encara més determinant en el cas de l'estudiantat amb discapacitat, en el qual 
l'assoliment de les competències relacionades amb una determinada matèria pot 
requerir especificitats en la tasca docent. És per això que el paper del professorat 
ha esdevingut un element clau per a l'èxit acadèmic d'aquests estudiants i, per 
tant, de la seva oportunitat per desenvolupar-se personalment i professional- 
ment, com qualsevol altre ciutadà. 

Per complir adequadament aquesta funció, i des del convenciment que la 
universitat representa la continuitat de l'esforç de la comunitat educativa envers 
lestudiantat amb necessitats educatives específiques, cal proveir el professorat 
de les eines i els recursos necessaris per atendre convenientment les necessitats 
d'aquests estudiants, així com per aplicar les metodologies o les adaptacions cur- 
riculars pertinents per a cada cas. 

Per aquest motiu resulta del tot necessària aquesta guia, que recull un con- 
junt significatiu de principis i recomanacions generals útils per al professorat a 
l'hora d'atendre les necessitats educatives d'aquest grup d'estudiants. Al mateix 
temps, l'obra pretén augmentar el grau de sensibilització del professorat i pro- 
porcionar-li una formació adient per, si cal, plantejar solucions personalitzades. 

Cada persona amb discapacitat (com qualsevol altra) té una sèrie de ca- 
racterístiques personals (entre les quals, les específiques de la seva discapaci- 
tat) que la fan única. En aquest sentit, les recomanacions que trobem a la guia 
només són un marc comú mitjançant el qual s'afavoreix el coneixement de la 

persona amb una discapacitat perquè assoleixi la seva plena integració en una 
universitat més inclusiva. 

Voldria agrair especialment al Dr. Gabriel Comes, la Dra. Maria Vives, 
la Sra. Belén Parera i la Sra. Gemma Vedriel, investigadors de la nostra univer- 
sitat, la realització d'aquesta guia, que ens permet disposar d'una eina més per 
avançar cap al repte d'aconseguir una universitat plenament inclusiva, on sigui 
efectiva la igualtat d'oportunitats de l'estudiantat amb discapacitat. 


Francesc Xavier GRAU VIDAL 
Rector de la Universitat Rovira i Virgili 


Nota prèvia 


Aquesta guia és d'aplicació en els casos en què els estudiants han informat la 
Universitat de la seva discapacitat o trastorn, d'acord amb el procediment esta- 
blert. 

Si els professors detecta altres casos dels quals no s'ha informat prèvia- 
ment, cal seguir el protocol d'actuació fixat amb caràcter específic per la Uni- 
versitat. 


t Document elaborat pel Dr. Gabriel Comes, la Dra. Maria Vives, la Sra. Belén Parera i la Sra. Gem- 
ma Vedriel, professors i investigadors del Departament de Pedagogia de la URV, revisat per diferents 
serveis i unitats de la URV, i aprovat pel Consell de Govern de la URV en la sessió ordinària de 10 
de juliol de 2012. 


1. Introducció 


La necessitat de disposar d'una guia perquè el professorat universitari pugui 
atendre els estudiants amb discapacitat i altres trastorns es pot justificar per di- 
verses raons: 


a) 


b) 


c) 


d) 


e) 


La presència d'aquest col-lectiu és cada vegada més gran a les aules 
universitàries, fet que comporta nous reptes docents i fa necessària la 
formació permanent del professorat. 


Aquests estudiants poden presentar necessitats educatives diferents 
a la resta de companys, que s'han d'atendre de manera convenient. 
Fonamentalment, els obstacles d'aprenentatge amb què es troben pro- 
venen de la utilització inadequada dels materials, els mètodes d'ense- 
nyament i els mètodes d'avaluació. 

Alguns professors desconeixen les metodologies i actuacions educa- 


tives adients per atendre les necessitats específiques d'aprenentatge. 


Existeixen recomanacions d'organismes estatals i internacionals, així 
com també un marc legislatiu que obliga les universitats a implemen- 
tar accions que garanteixin la no-discriminació. 


La Universitat Rovira i Virgili (URV) s'ha dotat d'una normativa per 
aconseguir una institució més inclusiva que cal complir. 


Per aquestes raons, la guia docent que es presenta pot resultar un bon re- 
curs per ajudar el professorat a aconseguir que el seu ensenyament sigui de més 
qualitat i pugui atendre millor tot el seu alumnat, tant si té necessitats educatives 
específiques com si no en té. A més, és una eina que contribueix a fer realitat les 

normatives i recomanacions que es donen per evitar l'exclusió dels estudiants 
universitaris amb discapacitat i altres trastorns. 

Així, la guia recull principis i recomanacions generals que cal tenir en 
compte per donar resposta a les necessitats educatives més frequients que aquests 
estudiants acostumen a presentar. Aquestes recomanacions són de caràcter ge- 
neral, perquè hi ha molta heterogeneitat en les capacitats i les limitacions i per- 
què és molt difícil conèixer la trajectòria acadèmica i el context familiar, social 
i universitari de cada estudiant. D'altra banda, la constant recerca sobre atenció 
a la diversitat de l'alumnat i l'aparició de nova normativa sobre aquesta temàtica 
fan que aquestes recomanacions hagin de restar obertes a les aportacions de 
millora que es puguin rebre per part de la comunitat universitària. 

Davant la impossibilitat d'incloure les nombroses i diverses discapacitats 
i trastorns que els estudiants poden presentar, a la guia es consideren les cate- 
gories segiients: 

e — discapacitats auditives 

e — discapacitats visuals 

e — discapacitats motrius 

e — dificultats específiques d'aprenentatge 

e — trastorns mentals 

Malgrat que les guies docents tradicionals només tenen en compte els 
estudiants amb discapacitat, hem cregut convenient incloure-hi també els que 
tenen dificultats específiques d'aprenentatge i trastorns mentals. En primer lloc, 
perquè aquests estudiants presenten unes necessitats educatives específiques 
que, si no s'atenen convenientment, poden resultar molt discapacitants. En se- 
gon lloc, perquè el professorat universitari coneix poc la problemàtica d'aquest 
alumnat, molt menys que la que presenta l'estudiant amb discapacitat (visual, 
auditiva i motriu). L finalment, perquè la bibliografia científica ha tractat poc 
l'estudiant universitari amb dificultats d'aprenentatge i trastorns mentals, mal- 
grat que cada vegada són més presents a les aules. Per tot plegat, creiem que cal 
que les seves necessitats també siguin conegudes pel professorat. 

Per elaborar aquesta guia docent se n'han consultat d'altres de diferents 
universitats, tant de l'Estat espanyol com estrangeres, i també s'han recollit, a 
través d'enquestes, les opinions del professorat de la URV i dels estudiants amb 
discapacitat d'aquesta universitat. A més a més, s'hi han incorporat els suggeri- 
ments d'organismes i associacions representants de les persones amb discapaci- 
tati altres trastorns. 

2. Objectius de la guia 


Amb aquesta guia es volen assolir els objectius segúents: 


Oferir una eina més perquè la URV sigui una universitat inclusiva. 


Complir la legislació (autonòmica, estatal i internacional) que exigeix 
assegurar la igualtat d'oportunitats de l'estudiantat amb discapacitat. 


Recollir les recomanacions d'organismes estatals i internacionals que 
vetllen pels drets de les persones amb discapacitat per fer-les realitat 
a la universitat. 


Aconseguir que la inclusió a les aules universitàries de l'estudiantat 
amb discapacitat i altres trastorns sigui un fet i ho sigui de forma exi- 
tosa. 


Procurar que les necessitats específiques que presenta l'estudiantat 
amb discapacitat i altres trastorns, diferents a la resta dels seus com- 
panys, siguin previstes i ateses. 


Sensibilitzar el professorat de la necessitat de canviar, si cal, la seva 
pràctica docent, si així s'atén millor les necessitats educatives de l'es- 
tudiantat. 


Orientar el professorat sobre actuacions docents que han resultat exi- 
toses per atendre adequadament l'estudiantat amb discapacitat i altres 
trastorns, així com proporcionar-los informació sobre les caracterís- 
tiques d'aquest col-lectiu. 

e — Donar resposta a les demandes del professorat per formar-se i infor- 
mar-se sobre com atendre eficientment l'estudiantat amb discapacitat 
i altres trastorns. 


e — Ajudar a millorar la qualitat de l'aprenentatge de tots els estudiants 
universitaris de la URV, tant si tenen alguna necessitat educativa com 
si no, amb l'aplicació de pràctiques inclusives d'ensenyament. 


Així, doncs, aquesta guia té com a finalitat principal oferir al professorat 
universitari de la URV informacions i orientacions i principis bàsics d'actuació 
perquè la seva docència sigui de la màxima qualitat possible i, també, perquè sà- 
piga compensar, minimitzar o impedir els efectes negatius que les discapacitats 
i altres trastorns poden causar a alguns dels seus alumnes, amb l'objectiu de fer 
de la URV una universitat més inclusiva. 

3. Principis que han de guiar la intervenció 


La universitat del futur ha de fer front al repte de millorar la qualitat de l'ense- 
nyament en benefici de tots els estudiants, tant si presenten discapacitat o altres 
trastorns com si no. Cal saber que la discapacitat i els trastorns no són una con- 
dició de la persona, sinó una forma determinada de funcionament relacionada 
amb una complexa sèrie de condicions, moltes de les quals vinculades a l'am- 
bient social. Aquestes condicions, segons la intervenció educativa que s'apliqui, 
poden facilitar o impedir la seva plena participació. Per tant, la societat i la co- 
munitat és responsable de crear un entorn accessible que permeti el desenvolu- 
pament i la participació plena en la vida social de totes les persones. 
Per aconseguir aquest objectiu, la URV s'ha de guiar, entre d'altres, pels 
principis rectors seguents: 
e — Principi d'igualtat d'oportunitats, que pressuposa suprimir tota mena 
de discriminació i aconseguir un entorn físic i acadèmic accessible a 
tothom. 


e — Principi de respecte per la diferència i l'acceptació de les persones 
amb discapacitat i altres trastorns, com a part de la diversitat i la con- 
dició humana. 

e — Principi dequitat com a element compensador de les desigualtats, 
que fa efectiu la igualtat d'oportunitats, la inclusió educativa i la no- 
discriminació. 

e — Principi de participació, que comporta la implicació d'aquests estudi- 
ants en la presa de decisions per tal de fer efectiva una política d'in- 
clusió. 

En definitiva, a la URV cal seguir un model educatiu inclusiu, que, a dife- 
rència del model d'integració, es caracteritza pels aspectes seguents (Ainscom, 
2003): 

a) La inclusió és un procés, una recerca interminable de formes més 

adequades de respondre a la diversitat. 

b) La inclusió se centra en la identificació i l'eliminació de barreres. 

c) Lainclusió és assistència, participació i rendiment de tots els alumnes. 

d) La inclusió posa una atenció especial en els grups d'alumnes en pe- 

rill de ser marginats, exclosos o amb risc de no assolir un rendiment 
òptim. 

S'ha d'aconseguir que tots els estudiants, sense exclusió, puguin desenvo- 
lupar al màxim les seves capacitats i obtenir un millor nivell acadèmic i educa- 
tiu. La present guia docent és un bon recurs que pot ajudar a assolir aquesta fita. 

4. Recomanacions generals 


A continuació presentem una sèrie de recomanacions de caràcter general que 


poden resultar útils per orientar la tasca del professorat en la seva intervenció 
amb alumnat amb discapacitat i altres trastorns. 


4.1 Orientacions bàsiques 


Interactueu amb l'alumnat amb discapacitat i altres trastorns amb la 
idea que abans que res són estudiants i que, per tant, han de ser trac- 
tats com la resta de companys. 


Heu de saber que en cada tipus de discapacitat i de trastorn es pre- 
senta una gran varietat de necessitats i potencialitats, per la qual cosa 
els professors s'han de centrar en cada estudiant en particular: cada 
persona és única. 


Eviteu simplificacions, estereotips i tòpics sobre els trastorns i les dis- 
capacitats i centreu-vos, com ja s'ha dit, en les característiques parti- 
culars de cada estudiant. 

Penseu que un alt grau d'afectació no sempre es correspon amb més 
limitacions en el rendiment acadèmic. 

Tingueu present que alguns estudiants poden presentar discapacitats 
múltiples. 


Recordeu que algunes discapacitats i alguns trastorns no sempre són 
visibles. 

Feu èmfasi en les capacitats dels estudiants i no en les seves limitaci- 
Ons. 


Mostreu una actitud positiva envers aquests estudiants, evitant sobre- 
proteccions o discriminacions de qualsevol mena. 


Ajudeu-los, si cal, però no hi mantingueu un tracte preferent ni els 
ignoreu. 


Tingueu unes expectatives altes envers els seus assoliments acadè- 
mics. 


Apliqueu el principi que anomenem a posteriori: les decisions i actu- 
acions que es planifiquen per a l'estudiantat amb discapacitat i altres 
trastorns han de ser, en principi, les mateixes que les emprades per a 
la resta d'estudiants, que en teoria són les més eficients i eficaces. No- 
més quan sorgeixen dificultats, o sigui a posteriori, s'han de fer adap- 
tacions, cada vegada més específiques i particulars a mesura que aug- 
menti el grau de dificultat, fins a arribar, si cal, a individualitzar-les. 


Demaneu el mateix nivell d'exigència a tots els estudiants, encara que 
a alguns se'ls hagi fet una modificació o adaptació. Tingueu en comp- 
te que les adaptacions no han de suposar per a aquests estudiants ni 
més ni menys feina que la que es demana als seus companys. 


Entengueu i valoreu el gran esforç que representa per a aquests estu- 
diants poder seguir les classes i treure'n el màxim de profit. 

Estigueu oberts a les demandes i iniciatives que sol-licitin, ja que són 
ells els qui millor coneixen les seves necessitats. 


4.2 Comunicació i relacions interpersonals 


Feu servir un llenguatge positiu i no discriminador per referir-vos a 
les persones amb discapacitat. No utilitzeu expressions com "és un 
deficient" o "és un minusvàlid', sinó "és una persona amb discapaci- 
tat". El Fòrum de Vida Independent defensa l'expressió "persona amb 


diversitat funcional". 


No empreu expressions compassives per referir-vos a les persones 
amb discapacitat i altres trastorns. 


No us sentiu incòmodes o neguitosos quan tracteu amb aquests estu- 
diants: és normal que no conegueu aspectes de les seves necessitats ni 


18 


Atenció a l'estudiantat amb discapacitat i altres trastorns a la URV. Una guia... 


sapigueu del tot com actuar. Cal comportar-se amb naturalitat i amb 
franquesa. 


e o No tingueu cap recança a preguntar a l'estudiant sobre la manera 
d'actuar i d'ajudar-lo, ja que la millor font d'informació és la mateixa 
persona. 


e — Pregunteu abans d'oferir qualsevol tipus d'ajuda, i no us sentiu dolguts 
si no l'accepta. 


e — Respecteu el dret de l'estudiant amb discapacitat i altres trastorns a no 
donar a conèixer la seva situació a la resta de companys, encara que 
cregueu que seria convenient fer-ho. Cal respectar la seva intimitat i 
la seva decisió. 


e — Preserveu la confidencialitat de les dades tal com estableix la legisla- 
ció vigent.l Assegureu-vos que també la respectin altres persones que 
en un moment determinat puguin intervenir directament o indirec- 
tament en aquests estudiants. 


e — Poseu-vos d'acord amb l'estudiant que vol donar a conèixer la seva 
situació als companys en els termes en què es farà i en la informació 
bàsica que es proporcionarà. 


e — Assegureu la relació comunicativa entre professorat i estudiants amb 
discapacitat i altres trastorns promovent, si cal, la conversa i augmen- 
tant els contactes personals i les tutories. 

e —Intenteu establir un clima de cooperació entre tots els estudiants i 
remarqueu la importància de la solidaritat. Dissenyeu accions en què 
aquesta cooperació sigui necessària i efectiva, per exemple plantejant 
treballs en equip. 

e — Animeu l'estudiant amb discapacitat i altres trastorns a mantenir una 
actitud activa en relació amb la vida universitària. 


4.3 Aspectes organitzatius, curriculars i metodològics 


e — Assegureu-vos que els vvebs, plataformes digitals oficials de consulta i 
altres fonts d'informació són accessibles. 


1 Llei orgànica 15/1999, de protecció de dades (LOPD) i Reial decret 1720/2007, de desenvolupa- 
ment de la LOPD. 

e — Potencieu l'ús de les noves tecnologies (correu electrònic, suport 
Moodle, pissarra digital...) com a mitjà de comunicació i de consulta. 


e — Feu les adaptacions curriculars, metodològiques, organitzatives, etc. 
que calguin per garantir el principi d'igualtat d'oportunitats a les au- 
les. Les adaptacions curriculars consisteixen a adequar el currículum 
perquè determinats objectius o continguts siguin més accessibles a 
estudiant amb discapacitat, o bé a cercar elements del currículum 
alternatius i equivalents als que no poden aconseguir per la seva dis- 
capacitat. L'estudiant ha de sol-licitar prèviament les adaptacions cur- 
riculars, i cal seguir el procediment establert a la Normativa d'adapta- 
cions per als estudiants amb discapacitat de la URV. 


e — Aquestes adaptacions han de ser fruit d'una avaluació de les seves ne- 
cessitats particulars i coherents amb les seves experiències educatives. 


e — Penseu que la majoria d'adaptacions no significatives que s'acostumen 
a fer per als estudiants amb necessitats educatives són fàcils de disse- 
nyar i d'aplicar i solen beneficiar tots els estudiants en general. 


e — Parleu abans amb l'estudiant sobre la conveniència o no de dur a ter- 
me una actuació només dirigida a ell o ella per raó de la seva disca- 
pacitat o trastorn. 


e — Trieu un company o companya de referència, que pot anar canviant, 
per ajudar l'estudiant amb discapacitat i altres trastorns en les seves 
tasques acadèmiques, si tots dos hi estan d'acord. 


e — Assegureu l'accessibilitat de l'estudiant amb discapacitat a les depen- 
dències on es dugui a terme la docència, les tutories, les classes pràc- 
tiques i les pràctiques externes. Reviseu els elements que en podrien 
limitar l'activitat: endolls, penja-robes, il.luminació, etc. En definitiva, 
es tracta de garantir-ne o facilitar-ne la independència, l'autonomia i 
la seguretat, eliminant totes les barreres que ho impedeixin. 


e — Respecteu el ritme de l'estudiant amb discapacitat i altres trastorns 
quan intervé o actua a classe. 

e — Assegureu la participació d'aquest estudiant en els debats i converses 
a classe, creant les condicions necessàries perquè ho pugui fer o invi- 
tant-lo a intervenir. 

e — Faciliteu que pugui escollir el grup de treball que més s'adeqúi a les 
seves circumstàncies personals. 


20 


Atenció a l'estudiantat amb discapacitat i altres trastorns a la URV. Una guia... 


Tingueu en compte que alguns d'aquests estudiants poden faltar so- 
vint a classe per questions mèdiques o hospitalàries. 


Accepteu la presència de personal de suport dins l'aula. 


Faciliteu que l'estudiant amb discapacitat i altres trastorns pugui triar 
el lloc de l'aula que li permeti seguir la classe millor. Si convé, en clas- 
ses molt nombroses podeu reservar el lloc òptim per a ell o ella i el 
personal de suport (si en té). 


Permeteu la utilització de material específic o tecnològic d'assistència 
que necessitin aquests estudiants (gravadores, ordinadors portàtils, 
etc.) per seguir les classes. 


Familiaritzeu-vos amb els recursos tècnics i tecnològics específics que 
facin servir. 


Utilitzeu diferents metodologies d'ensenyament i potencieu les que 
s'ajusten millor a les necessitats que presenta l'estudiant amb discapa- 
citat i altres trastorns. 


Escolliu recursos materials que no dificultin els seus aprenentatges 
i Sadequin a les seves potencialitats. De la mateixa manera, a l'hora 
d'adquirir material informàtic, consultar alguna informació a la xarxa 
o visionar un document, prioritzeu els més accessibles d'acord amb 
la seva problemàtica (pels subtítols, pel contingut, per la presentació 
visual, per la mida de lletra...). 


Promoveu les tutories individuals d'assignatura com a mitjà per asse- 
gurar-vos que segueix amb normalitat les classes. 


Coordineu-vos amb els tutor acadèmics que fan el seguiment 
d'aquests estudiants al llarg de la seva formació universitària, que són 
els responsables de dur a terme els programes i les activitats de tutoria 
adreçats als estudiants amb discapacitat i altres trastorns que s'hagin 
establert per part dels departaments o centres, sota la coordinació i 
supervisió de la unitat d'atenció a la discapacitat, tal com marca l'Es- 
tatut de lestudiant. 


Intercanvieu experiències entre el professorat que imparteix docència 
al mateix alumnat amb discapacitat o altres trastorns, i també amb el 
professorat i personal que l'atén fora de la Universitat en la realització 
de pràctiques externes. 


21 


Atenció a l'estudiantat amb discapacitat i altres trastorns a la URV. Una guia... 


Tingueu una presa de contacte amb l'estudiant amb discapacitat i 
altres trastorns durant els primers dies de classe, per informar-vos 
especialment de les dificultats que pot tenir i de la millor manera 
d'ajudar-lo. 

Dins els terminis establerts a la Normativa de docència, doneu a co- 
nèixer al més aviat possible el pla de treball perquè pugui preparar-se 
o adaptar amb temps les tasques acadèmiques previstes (materials, 
bibliografia, metodologia, espais on s'ha de treballar...). No és conve- 
nient fer canvis d'última hora. 


A més de la informació continguda a la guia docent i al pla de treball, 
informeu a principi de curs verbalment i individualment l'estudiant 
amb discapacitat o altres trastorns, de manera detallada, sobre el tipus 
d'avaluació i els criteris que s'adoptaran per aprovar la matèria. 


Ayalueu els resultats d'aprenentatge, sempre que sigui possible, amb 
les mateixes tècniques que la dels seus companys, exigint-li els matei- 
xos resultats d'aprenentatge, de competències i d'objectius planificats. 
Adapteu, quan calgui, les proves d'avaluació a les necessitats d'aquests 
estudiants, per exemple substituint una prova d'opció múltiple per 
una d'assaig, una prova oral per una d'escrita o bé a la inversa. 
Doneu més temps, si cal, per fer un examen o prova, sense que aquest 
sigui il.limitat. 

Considereu la possibilitat de recollir i completar informació per a l'es- 
tudiant amb discapacitat o altres trastorns sobre alguna pregunta de 
la prova o examen, un cop aquesta ja s'hagi dut a terme. 
Assegureu-vos que la revisió de les proves d'avaluació sefectuaran en 
un lloc accessible que s'adaptarà a les seves necessitats específiques. 

5. Discapacitat auditiva 


5.1 Concepte 


La discapacitat auditiva és una alteració en les funcions sensorials auditives o 
a les estructures de l'orella o del sistema nerviós que produeixen problemes en 
l'adquisició i desenvolupament del llenguatge oral. Sovint s'utilitzen els termes 
hipoacúsia i sordesa per fer referència a la pèrdua auditiva, però no són concep- 
tes sinònims: en la hipoacúsia hi ha un grau d'audició residual funcional, mentre 
que en la sordesa aquesta audició funcional no existeix i el llenguatge oral no 
s'adquireix de forma espontània. 

Podem classificar la discapacitat auditiva segons tres criteris: grau de pèr- 
dua, localització i moment d'adquisició. 


Criteris Tipus 
Grau Audició normal. De 0 a 20 dB 
de pèrdua —/ Hipoacúsia lleu. Pèrdua auditiva entre 20 i 40 dB. Percepció global de la 


parla, excepte alguns fonemes. 

Hipoacúsia mitjana. Pèrdua auditiva entre 40 i 70 dB. Pot comportar 
pèrdua d'informació en converses i molt mala discriminació de 
paraules. Percepció global de la parla només amb ajuda d'audiòfons. 

Hipoacúsia severa. Pèrdua auditiva entre 70 i 90 dB. Només es percep la 
veu molt forta i distorsionada. Per captar missatges orals cal lectura 
labiofacial, audiòfons i entrenament auditiu. 

Hipoacúsia profunda. Pèrdua auditiva de més de 90 dB. Només es 
perceben sorolls forts i per vibració. La veu es nasalitza. 

Cofosi. Pèrdua total d'audició. 

Criteris 


Tipus 


Localització ( Transmissiva o conductiva. Afectació a l'orella externa i mitjana. 


Perceptiva o neurosensorial. Afectació a l'orella interna, vies nervioses i 
còrtex cerebral. 


Mixta. Afecta simultàniament les dues estructures. 


Moment 


adquisició 


Prelocutiva. Adquisició de la discapacitat abans dels 3 anys 


Postlocutiva. Adquisició de la discapacitat després dels 3-4 anys 


Les persones sordes poden saber parlar amb llengua de signes o no. Si 
utilitzen la llengua de signes per comunicar-se, poden necessitar un intèrpret, 
en cas contrari, fan servir la labiolectura. 


5.2 Necessitats específiques 


L'estudiant amb discapacitat auditiva (total o parcial), malgrat tenir un bon des- 
envolupament del llenguatge, pot presentar: 


Dificultats en la comprensió del missatges orals. Cal saber que la lec- 
tura labial no sempre garanteix la total comprensió. D'altra banda, les 
pròtesis auditives només són una ajuda a l'audició: compensen però 
no solucionen els problemes auditius. 


Dificultats en el seguiment i la comprensió de materials sonors (víde- 
os amb àudio, pel-lícules...). 


Dificultats per seguir el ritme ràpid de la parla dels professors. 


Dificultats per prendre apunts i seguir l'explicació dels professors al 
mateix temps. 


Dificultats per atendre simultàniament dues fonts d'informació. 
Dificultats en l'expressió oral. 
Baix índex d'habilitats conversacionals. 


Dificultats per mantenir una conversa en grup, ja que pot tenir pro- 
blemes per seguir l'emissor. 

Comportaments o reaccions inadequades perquè no capta o no inter- 
preta correctament una informació verbal, per exemple el sentit d'una 
conversa entre oients. 

e — Necessitat de servir-se de mitjans d'informació alternatius (subtítols, 
cartells, rètols, senyals...) per suplir o complementar la informació 
emesa per via auditiva. 


e o Necessitat d'utilitzar recursos addicionals per eludir les barreres co- 
municatives (equip de frequència modulada, bucle magnètic, mega- 
fonia de qualitat, etc.). 


e — Necessitat de rebre informació verbal en llengua de signes mitjançant 
un intèrpret de llengua de signes. 


5.3 Actuacions del professorat 


També s'aconsella llegir l'apartat "Recomanacions generals" d'aquesta guia. 


5.3.1 Relació i comunicació amb lestudiant 


e — Parleu-hi amb naturalitat, sense cridar, amb frases curtes, però no 
amb estil telegràfic. 


e o Doneu importància als gestos, especialment de la cara, per poder 
transmetre millor les emocions. 


e — Utilitzeu frases ben estructurades i a un ritme normal, procurant arti- 
cular correctament sense exagerar els moviments de la boca ni forçar 
la veu. Us podeu ajudar de gesticulacions naturals, expressions facials 
i el llenguatge corporal per facilitar la captació del missatge. 


e — Doneu temps perquè l'estudiant es pugui expressar, respectant el seu 
ritme. 


e — Permeteu, si és necessària, la presència d'un intèrpret de signes a clas- 
se, a l'examen i a les tutories. Aquest intèrpret us pot demanar algun 
aclariment per fer eficaçment la seva feina (tingueu present que la 
seva funció no és explicar ni ampliar la informació, sinó traduir-la). 


e — Acordeu amb l'intèrpret les estratègies comunicatives que es faran 
servir per facilitar a l'estudiant amb discapacitat auditiva la captació 
òptima del discurs oral, especialment en classes magistrals o confe- 
rències. Si és possible, proporcioneu prèviament a l'intèrpret el text 
de la conferència per si necessita acordar amb l'estudiant algun signe 
convencional per traduir una paraula determinada. 

Doneu les explicacions, de forma clara, sempre a l'estudiant, no a l'in- 

tèrpret. 

Proporcioneu, si és el cas, la informació de forma successiva: primer 

oral i després visual. 

Informeu el grup de classe, si l'estudiant amb dificultats d'audició ho 

desitja, sobre com interactuar-hi perquè la comunicació amb la resta 

de companys sigui al màxim deficient. 

Assigneu, si cal, un company o companya tutor perquè l'ajudi, espe- 

cialment per aclarir-li la informació oral que es dóna a classe. Es pot 

anar canviant el tutor si es creu convenient. 

Crideu l'atenció de l'estudiant amb dificultats d'audició quan li vul- 

gueu parlar, movent la mà dins del seu camp visual o bé tocant-li 

suaument el braç. No és recomanable tocar-li el cap o l'espatlla per no 
espantar-lo. 

Faciliteu la lectura labial a l'estudiant que la utilitzi, buscant les condi- 

cions òptimes per a l'emissió dels missatges: 

— — Parleu-hi de cara i tan a prop com sigui possible (sempre a una 
distància no superior als 3-4 metres). 

-— — La vostra cara ha d'estar ben il'luminada, evitant contrallums. Si 
s'ha denfosquir l'aula, assegureu-vos que pot fer una bona lectu- 
ra labial (per exemple, acostant-vos-hi més). 

-— — Mantingueu la boca lliure d'obstacles (mà, bolígraf...). 

-— — Si porteu bigoti o barba, tingueu més cura en l'expressió oral. 

— — No parleu mentre camineu. 

— — Eviteu parlar desquena mentre escriviu a la pissarra. 

Procureu que l'estudiant amb dificultats auditives pugui desenvolupar 

les seves habilitats conversacionals i que els companys comprenguin 

les seves dificultats expressives. Reforceu positivament les seves in- 
tervencions. 

Indiqueu-li de manera positiva, si sescau, que reguli el to de veu. 

Vigileu que en un debat els alumnes no parlin tots alhora, i feu-hi 

respectar el torn de paraules demanades. 

Creeu un clima de seguretat, fomentant que l'estudiant amb dificultats 
auditives pugui demanar algun aclariment o preguntar. 

Tingueu cura, en els desplaçaments amb l'estudiant, dels possibles 
obstacles que es pugui trobar pel camí mentre llegeix els llavis, i cami- 
neu a poc a poc al seu costat. 

Expliqueu-li el que passa quan s'interromp l'explicació per causes ex- 
ternes (un timbre, una trucada a la porta...). 


5.3.2 Organització de l'espai 


Permeteu, aplicant el principi a posteriori, que l'estudiant amb dificul- 
tats d'audició s'assegui on vulgui, per bé que sabent que per facilitar 
una bona lectura labial cal que es donin unes condicions òptimes (es- 
mentades anteriorment). 


Faciliteu o reserveu, si l'estudiant així ho desitja, el millor lloc de l'au- 
la perquè pugui atendre simultàniament diverses fonts informatives: 
projecció, pissarra i discurs del docent, entre d'altres. 


Faciliteu-li, si cal, un espai a l'aula lliure de distraccions i d'estímuls 
visuals, per exemple lluny d'un lloc de pas de companys o de la porta 
d'entrada. 


Tingueu cura de l'acústica (soroll ambiental, reverberació...) i la il- 
luminació de l'aula (contrallums, ombres,) que poden dificultar la 
captació dels missatges. 


Sapigueu que la millor manera que un estudiant amb dificultats audi- 
tives tregui el màxim profit d'un debat és posant les cadires en forma 
de U. 


5.3.3 Metodologia 


Prioritzeu les estratègies i els suports visuals davant dels orals, ja que 
la via més eficaç que té l'estudiant amb dificultats d'audició per captar 
la informació és l'escrita: 


-— — Vídeos i DVD subtitulats. 
-— — Diapositives, diagrames, dibuixos... 


-— — Canó de vídeo per projectar presentacions. 

-— — Pissarra tradicional i pissarra digital interactiva. 
— — Rètols i plafons informatius. 


Recomaneu que els documents sonors estiguin subtitulats, ja que 
aquests estudiants poden tenir dificultats per seguir-los i entendrells. 
Si no és possible la subtitulació dels vídeos o DVD, és convenient fa- 
cilitar un guió que en destaqui els punts més rellevants. 


Eviteu les exposicions massa llargues i amb un ritme dexplicació rà- 
pid, sobretot si l'estudiant amb discapacitat auditiva necessita un in- 
tèrpret de signes. 


Escriviu un guió o un mapa conceptual del que explicareu a classe. 
També podeu utilitzar un mapa conceptual per resumir o destacar els 
punts més important explicats. 


Doneu el material o els apunts de la lliçó abans de les classes, fins i tot 
a l'intèrpret, ja que així podrà preparar la seva actuació. 


Feu comentaris aclaridors amb frequència i lliureu un glossari termi- 
nològic sobre vocabulari específic i paraules noves que es tractaran a 
classe. 


Procureu no simultaniejar dues informacions al mateix temps. 


Quan un estudiant amb dificultats d'audició demana una puntua- 
lització, no repetiu una explicació o una pregunta amb les mateixes 
paraules, sinó més aviat poseu exemples o, si convé, escriviu-ho a la 
pissarra. 


Assegureu-vos, de tant en tant, que l'estudiant amb dificultats auditi- 
ves segueix la classe i entén les questions més rellevants formulant-li 
alguna pregunta. Feu-ho també a la resta de companys perquè no se 
senti tutelat. 


Repetiu les preguntes o comentaris dels companys, especialment 
dels que siguin darrere de l'estudiant amb dificultats d'audició, i indi- 
queu-li qui parla perquè pugui seguir la discussió o debat. 

Feu repetir l'exposició oral de l'estudiant amb discapacitat auditiva si 
el seu discurs no s'ha entès bé. 


Prioritzeu el treball individual o els agrupaments d'alumnes a l'aula 
en petit grup. 

e — Proporcioneu a l'estudiant amb discapacitat auditiva, si cal, un com- 
pany o companya que agafi els apunts si no hi ha una persona de 
suport que faci aquesta tasca. 


e — Aconselleu a l'estudiant amb discapacitat auditiva que revisi periòdi- 
cament amb els professors els seus apunts, per completar-los si cal. 


e — Assegureu-vos que estigui disponible el material específic que es ne- 
cessita per augmentar la comprensió de l'estudiant amb discapacitat 
auditiva. 


e — Valoreu l'ús de la pissarra digital interactiva, que per a aquest tipus 
de discapacitat pot oferir, fonamentalment, els avantatges segúents: 


— — Reforçar audiovisualment les explicacions amb la projecció de 
materials digitals (imatges, vídeos...). 


-— — Facilitar l'escriptura i subratllar les idees o paraules que es vul- 
guin destacar des de la pantalla. 


— — Fer un esquema o escriure les idees que sorgeixen en un debat 
sobre un tema. D'aquesta manera, el veu tota la classe i es pot em- 
magatzemar i passar a l'estudiant posteriorment perquè l'estudii. 


e —Recomaneu l'ús de les noves tecnologies per intercanviar informació, 
i feu servir l'espai Moodle de la matèria. 


5.3.4 Avaluació 


e — Recordeu que el més aconsellable a l'hora d'avaluar és utilitzar el ma- 
teix model de prova valorativa per a tots els estudiants, però cal saber 
que per a l'alumnat amb dificultats d'audició les proves escrites resul- 
ten més fàcils i comprensibles. 


e — Tingueu present que, entre les opcions de prova escrita, les de tipus 
test poden resultar més adequades, ja que no requereixen elaborar el 
discurs. 


e — En cas de proves orals, permeteu la presència, si aquest estudiant ho 
sol-licita, d'un intèrpret de llengua de signes perquè li solucioni dub- 
tes. 


e — Si lestudiant amb discapacitat auditiva ha de fer una prova oral, faci- 
liteu-li la possible lectura labial i els mitjans tècnics d'ajuda a l'audició 
que facin falta. 

Doneu les instruccions de les proves o altres activitats avaluables de 
manera comprensible. Les podeu facilitar per escrit o bé comuni- 
car-les de forma directa i personal amb bona vocalització. 


Contesteu personalment, un cop ha començat l'examen, les questions 
que plantegi l'estudiant amb discapacitat auditiva i assegureu-vos que 
ho ha entès perfectament. Si la questió plantejada fa referència a la 
redacció d'una pregunta de l'examen, la podeu tornar a escriure ser- 
vint-vos d'altres paraules. 


Augmenteu, si cal, la durada de la prova: se suggereix perllongar en 
un 2596 el temps disponible, i arribar a un 5096 en funció del grau de 
discapacitat auditiva de l'estudiant. 

Centreu-vos en el contingut de l'examen més que en els aspectes for- 
mals a l'hora d'avaluar, ja que alguns alumnes amb discapacitats audi- 
tives poden presentar dificultats lingúístiques. 


5.4 Recursos específics per atendre persones amb discapacitat auditiva 


Com a recursos i mitjans tècnics específics, convé esmentar els segúents: 


Audiòfon. És un aparell electroacústic destinat a compensar els pro- 
blemes auditius. Està compost d'un micròfon, que capta el so i el 
transforma en senyals elèctrics, i un amplificador, que augmenta el 
volum dels senyals rebuts i els envia a l'orella a través d'un motlle. 
N'hi ha de diferents tipus: intraauricular, retroauricular, intracanal o 
inserit en el conducte auditiu. 


Implant coclear. És un dispositiu electrònic que s'implanta quirúrgi- 
cament a l'orella interna i és activat per un altre dispositiu extern a 
l'orella. Transforma els senyals acústics en senyals elèctrics que esti- 
mulen el nervi auditiu, i permet rebre el so a les persones amb sordesa 
profunda. 


Bucle magnètic. És un sistema de cables que permet transformar en 
ones magnètiques el senyal sonor recollit a través d'un micròfon. Pos- 
sibilita que les persones amb audiòfon o implant coclear puguin es- 
coltar directament de forma més clara. El bucle també anul-la el soroll 
de fons. 


30 


Atenció a l'estudiantat amb discapacitat i altres trastorns a la URV. Una guia... 


Equip de freqiiència modulada. És un sistema extern que es compon 
d'un transmissor amb un micròfon, que du el docent, i d'un receptor, 
que du l'estudiant. L'equip millora la qualitat del senyal sonor que arriba 
al'estudianti permet eliminar la reverberació, reduir o eliminar el soroll 
ambiental i apropar la veu del professor. Permet, a més, la lliure mo- 
bilitat del docent. 


Sistemes de micròfons i altaveus. Permeten ampliar el so i la qualitat 
del so. 


Quaderns de paper autocopiatiu. Són llibretes autocopiatives que per- 
meten calcar els apunts que es prenen a classe. 


Subtitulació de materials audiovisuals. És un recurs que permet a les 
persones amb discapacitat auditiva seguir la part àudio d'un docu- 
ment mitjançant la seva versió textual. 

Eines facilitadores d'accés a les TIC (encara que no siguin específiques 
per a persones amb discapacitat visual). Tauleta digitalitzadora, pis- 
sarra interactiva, pantalla interactiva, tauleta tàctil... 


Com a recursos personals, cal esmentar: 


Els intèrprets de llengua de signes, que fan possible que l'estudiant amb 
discapacitat auditiva pugui seguir les explicacions i la dinàmica de la 
classe. 

Els "prenedors d'apunts", que poden ser companys voluntaris o be- 
caris, els quals tenen la funció principal de prendre apunts i ajudar 
l'estudiant amb sordesa a aclarir els dubtes que tingui a classe. 


5.5 Informació bàsica 


Alguns dels termes més usuals en l'àmbit de la discapacitat auditiva són: 


Audiometria. És una prova de diagnòstic que permet mesurar l'audi- 
ció d'una persona mitjançant aparells electroacústics. La pèrdua au- 
ditiva es mesura en decibels (dB) i els resultats es representen en un 
audiograma. 

Intèrpret de llengua de signes. És un professional especialitzat en llen- 
gua de signes i en llengua oral que reprodueix la informació d'una 
llengua a l'altra per facilitar la comunicació entre algunes persones, 
una de les quals amb discapacitat auditiva. Gràcies a la seva interven- 

ció, les persones amb discapacitat auditiva poden accedir a la comu- 
nicació i informació en igualtat de condicions respecte a la resta de 
la societat. 


e — Lectura labial. És una tècnica emprada principalment per les perso- 
nes amb discapacitat auditiva que els permet captar els missatges que 
un interlocutor emet a través de la lectura dels llavis i l'expressió de 
la cara. 


e — Llengua de signes. És la llengua natural i pròpia de les persones amb 
discapacitat auditiva. Consisteix en una sèrie de signes gestuals arti- 
culats amb les mans i acompanyats d'expressions facials, moviments 
corporals, mirada... que permet establir un canal de comunicació i 
relació amb el seu entorn, igual que qualsevol llengua oral. A Catalu- 
nya s'utilitza la llengua de signes catalana (LSC), i a Espanya, la llen- 
gua de signes espanyola (LSE). 


5.6 Organitzacions al servei de les persones amb discapacitat auditiva 


Associació de Pares de Nens Sords de Catalunya (APANSCE) 
Tel. 617 000 268 
infoGapansce.org 
LRMvv.apansce.orgs 


Associació Catalana per a la Promoció de les Persones Sordes 


acappsEacapps.org 
cvvm.acapps.orgo 


Asociación de Implantados Cocleares de Espafia 
dqvvm.implantecoclear.orgs 


Associació de Persones Sordes de Tarragona i Comarques (ASOTARCO) 
Tel. 977 250 592 
aasotarcotarragonaQgmail.com 


Associació de Sords de Reus 
Tel. 977 752 908 
asoreusehotmail.com 

Centre d'Estudis de Llengua de Signes Catalana (ILLESCAT) 
Tel. 934 183 945 
associacioillescategmail.com 


Centre de Recursos Pedagògics de la Llengua de Signes Catalana, SL 
(LLESIG) 

Tel. 934 508 331 

llesigellesig.net 


Centro Espafiol de Subtitulado y Audiodescripción (CESYA) 
cesyaamtas.es 
Lvvn.cesya.eso 

6. Discapacitat visual 


6.1 Concepte 


La discapacitat visual és un terme ampli que engloba tant les persones cegues 
com les que tenen restes visuals (deficiència visual). 

Segons l'ONCE, les persones amb ceguesa són les que no veuen res en ab- 
solut o solament tenen una lleugera percepció de la llum (poden ser capaces de 
distingir entre claror i foscor, però no la forma dels objectes). A l'Estat espanyol 
la ceguesa legal inclou totes les persones que amb correcció posada (ulleres) 
tenen una agudesa visual menor de 0,1 a l'escala de VVecler (la desena part del 
que veu de lluny una persona amb una visió perfecta) o bé tenen un camp visual 
(l'àrea que veiem) menor de 102. 

Quan parlem de persones amb restes visuals ens referim a les que patei- 
xen privació parcial del sentit de la vista i que amb la millor correcció possible 
podrien veure o distingir, encara que amb gran dificultat, alguns objectes a una 
distància molt curta. En condicions òptimes, algunes persones poden llegir la 
lletra impresa quan aquesta és clara i té una mida suficient, però generalment de 
forma més lenta, amb un esforç considerable i utilitzant ajudes especials. 

D'altra banda, en el grup de persones amb restes visuals podem trobar: 

e — Persones amb pèrdua dagudesa: tenen molt disminuida la capacitat 

per identificar visualment detalls. 


e o Persones amb pèrdua de camp: pateixen una reducció profunda del 
seu camp visual. 

A continuació presentem una classificació de les persones amb discapa- 
citat visual: 


Persones cegues Persones amb restes visuals 
Cecs totals. Només perceben la llum Baixa visió. Veuen objectes a pocs 
centímetres 


Cecs parcials. Perceben la llum, siluetesi —/ Visió límit. Necessiten ajudes òptiques i 
color una presentació i il luminació adequada 
dels estímuls visuals 


6.2 Necessitats específiques 


Lestudiant amb discapacitat visual té les mateixes característiques evolutives 
(cognitives, socials...) que la resta de companys, però presenta algunes dificul- 
tats específiques. Així, pel que fa a l'estudiant amb ceguesa, ens trobem amb: 

e — Dificultats en l'orientació espacial. 

e — Dificultats en la mobilitat per arribar a la universitat i moure's dins 
del campus i en els espais socials i educatius que ha d'utilitzar (aules, 
laboratoris...). 

e — Dificultats en l'autonomia personal (pot necessitar una altra persona 
per fer alguns desplaçaments o algunes accions). 

e o Més dificultats que la resta de companys per establir relacions per- 
sonals. 

e — Poca expressió gestual. 

e o Limitació per rebre informació del món que l'envolta. 

e — Problemes per construir el seu coneixement, ja que ha d'emprar altres 
sentits diferents a la vista o informacions d'altres persones, així com 
recursos addicionals. 

e — Dificultat d'accés a la informació, recursos materials i programes edu- 
catius complementaris. 

e — Impossibilitat de llegir i captar informació visual que aporta el pro- 
fessorat a classe (ha d'emprar altres vies alternatives, especialment la 
sonora i la tàctil). 

Impossibilitat d'assabentar-se de les informacions en suport gràfic 
(cartells, plafons, etc.). 


Dificultats en la comprensió d'alguns conceptes abstractes amb influ- 
ència visual (per exemple, els colors). 


Més lentitud en l'adquisició d'informació, especialment en la lectura i 
l'escriptura de textos en braille. 


Impossibilitat per aprendre per imitació visual. 


Dificultats en la interpretació correcta d'alguna paraula o frase, per- 
què no pot captar el llenguatge corporal ni la mirada de l'emissor. 


Més esforç en la realització de les tasques. 


En el cas de l'estudiant amb restes visuals, els problemes se centren en 
l'agudesa visual, el camp visual i altres trastorns de la visió, com ara la manca de 
visió en colors, la manca d'agudesa en el contrast i la motilitat ocular defectuosa. 


Per tant, les dificultats, encara que en menor gravetat que les persones 
amb ceguesa, es presenten fonamentalment en: 


Lorientació i la mobilitat. 

La lectura i captació d'informació gràfica (especialment elements 
multimèdia) que no estigui descrita textualment o de forma sonora 
o tingui: 

— — poc contrast 

-— — imatges complexes 

-— — color inadequat 

— — mida petita 


— — dissenys poc flexibles que no permeten o dificulten la informació 
un cop ampliada 


La captació d'informació de textos escrits en mida estàndard. 
La lentitud i el cansament a l'hora de llegir i escriure. 

La visualització de: 

-— — objectes molt grans 

— — objectes llunyans 

-— — objectes de prop 


-— — representacions tridimensionals 

— — formes compostes 

— — profunditat 

-— — objectes en moviment 
-— — objectes amb poca llum 


— — detalls distintius en formes i figures 


Cal tenir present totes aquestes dificultats per poder compensar-les en la 


mesura que sigui possible. 


6.3 Actuacions del professorat 


També s'aconsella llegir l'apartat "Recomanacions generals" d'aquesta guia. 


6.3.1 Relació i comunicació amb l'estudiant 


La persona amb discapacitat visual, com qualsevol altra, necessita sentir-se trac- 
tada amb normalitat, però perquè la relació i comunicació sigui efectiva cal tenir 
presents alguns aspectes: 


Presenteu-vos quan hi inicieu una conversa i, si convé, doneu-li més 
informació sobre la pròpia persona, com per exemple el nom de l'as- 
signatura que impartiu. 

Saludeu quan hi passeu pel costat o hi sigueu a prop, ja que pot detec- 
tar la vostra presència encara que no sàpiga de qui es tracta. 
Identifiqueu els assistents si un estudiant amb discapacitat visual s'in- 
corpora a una conversa d'un petit grup. També feu-li saber la presèn- 
cia d'altres persones quan entra en un lloc concorregut. 
Identifiqueu-vos quan entreu en un lloc on hi ha l'estudiant amb dis- 
capacitat visual. 

Acomiadeu-vos-en quan marxeu de l'aula o de l'espai que compartiu 
amb l'estudiant amb discapacitat visual. No el deixeu sol sense avi- 
sar-lo. 

Digueu-li el nom si us hi dirigiu durant un debat o conversa en grup. 
Esmenteu-lo també quan vulgueu captar la seva atenció. 

Dirigiu-hi la mirada quan hi parleu perquè pugui rebre el so de forma 
adequada. 


38 


Atenció a l'estudiantat amb discapacitat i altres trastorns a la URV. Una guia... 


Dirigiu-vos directament a l'estudiant amb discapacitat visual i no a la 
persona que l'ajuda, quan en vulgueu saber alguna cosa. 


Empreu un to de veu normal quan converseu amb lestudiant amb 
discapacitat visual. 


No utilitzeu paraules que exigeixen la visió per poder ser enteses 
(aquí, "allí, "aquest alumne", etc.), i substituiu-les per expressions 


3 


més descriptives ("a la teva dreta, "davant teu", etc.). 


2) cc 2) cc 


Utilitzeu amb naturalitat paraules o expressions com "mira', "cec", fa 
veure), ja que són termes que no tenen cap càrrega pejorativa i fins i 
tot ells les fan servir. 


Empreu com a orientació els termes de lateralitat (a la teva esquerra, 
davant teu) i les hores del rellotge per indicar la situació d'un objecte: 
"el llibre es troba a la una... 


Tingueu present, quan expliqueu un tema, que l'actitud corporal, la 
mirada i les gesticulacions matisen el concepte i poden ser importants 
per comprendrell, i que alguns alumnes amb discapacitat visual no les 
poden captar. 


Compliu algunes normes bàsiques si heu d'acompanyar un estudiant 
amb discapacitat visual en un desplaçament: 


- —Oferiu-li el braç (tocant amb l'avantbraç el seu, per tal que el lo- 
calitzi i ens pugui agafar fàcilment pel colze), perquè sigui l'estu- 
diant amb discapacitat visual qui s'agafi i no a l'inrevés. 

-— — Situeu-vos una mica avançat respecte a l'estudiant amb discapa- 
citat visual en caminar i proporcioneu-li les mínimes indicaci- 
ons, ja que percep correctament les peculiaritats del recorregut a 
través del contacte amb el vostre braç. 


-— — Ajusteu el pas al de l'estudiant amb discapacitat visual. 


-— — Si passeu per llocs estrets, poseu el braç cap enrere, situeu-vos-hi 
davant i minoreu el pas. 

— —Indiqueu-li quan hi ha escales i pregunteu-li si prefereix anar 
amb nosaltres o pujar-les ajudant-se del passamans. Aviseu-lo, 
també, del primer i l'últim esglaó, i no freneu de cop. 

6.3.2 Organització de l'espai 


Deixeu que l'estudiant amb discapacitat visual, d'acord amb el prin- 
cipi a posteriori, s'assegui allà on vulgui, però garantint que es pugui 
situar, si així ho desitja, als millors llocs per afavorir-ne l'autonomia, 
seguretat i captació òptima de les explicacions del professorat. L'alum- 
nat amb restes visuals podrà, a més, captar en les millors condicions 
la informació escrita de la pissarra o la informació gràfica projectada. 
Es considera que els millors llocs per asseure's: 


-— — Tenen un fàcil accés, sense gaires obstacles de taules i cadires. 


— — Són a prop de la paret, perquè aquesta serveixi a l'estudiant de 
referència per trobar-lo. 


— — Estan situats a les primeres files. 


-— — Són a prop del professorat per permetre una adequada percepció 
auditiva. 


Informeu l'estudiant amb discapacitat visual de les cadires que hi ha 
lliures i pregunteu-li on es vol asseure. També el podeu ajudar, si cal, 
posant la seva mà al respatller de la cadira. 


Expliqueu a l'estudiant amb discapacitat visual l'estructura, la distri- 
bució dels objectes i el mobiliari de l'aula i les dependències on assis- 
tirà. 

Mantingueu la distribució dels objectes i mobiliari de l'aula i labora- 
toris. Si es fa algun canvi, informeu-ne l'estudiant amb discapacitat 
visual. 

Redistribuiu, si convé, el mobiliari i les cadires de l'aula perquè les- 
tudiant amb discapacitat visual pugui participar en les activitats pro- 
gramades, evitant al màxim els obstacles per a la seva autonomia i 
seguretat. 


Tingueu presents alguns dels factors que afavoreixen la seguretat dins 
l'aula i laboratoris. Així, cal: 


-— — Evitar obstacles (motxilles, carpetes, llibres...) als passadissos o 
llocs per on passi la persona amb discapacitat visual. 


-— — Assegurar-se que les cadires i les taules no estiguin en desordre i 
impedeixin especialment el trànsit pels passadissos. 

-— — Assegurar-se que les portes i finestres de l'aula estiguin totalment 
tancades o totalment obertes. 

-— — Repassar punts conflictius o canviar d'ubicació elements que di- 
ficultin la mobilitat. 

Sapigueu que per normativa no es pot negar en cap cas la presència 

d'un gos pigall en qualsevol dependència del centre. 

Assegureu a l'estudiant amb restes visuals una correcta il-luminació 

del lloc on s'asseu. 


6.3.3 Metodologia 


Tenint en compte que cada estudiant és un cas únic, el més important és que 
entre l'estudiant amb discapacitat visual i el professorat s'arribi a un acord sobre 
les adaptacions en la metodologia docent que es poden fer perquè pugui seguir 
les classes sense dificultats. Per tant: 


Recordeu que l'aprenentatge vivencial és primordial per als alumnes 
amb discapacitat visual. 


Expliqueu o llegiu a l'estudiant amb discapacitat visual la informació 
que estigui penjada a la paret de l'aula i que considereu rellevant. 
Assegureu-vos que l'estudiant amb discapacitat visual ha captat la in- 
formació del material gràfic que s'utilitza a classe com a complement 
de l'explicació (esquemes, mapes, gràfics, etc.). 

Garantiu que l'estudiant amb discapacitat visual disposi del text adap- 
tat (per exemple en braille, àudio o augmentat) per seguir les classes 
i fer les pràctiques. 

Feu una descripció oral dels continguts dels suports visuals (vídeo, 
transparències...), en cas que s'utilitzin. 

Descriviu els objectes que es donin a conèixer i, si cal, deixeu-los to- 
car a l'estudiant amb discapacitat visual. En aquest últim cas, necessi- 
tarà més temps per finalitzar la tasca. 

Faciliteu la utilització a l'aula del material d'ajuda tècnica i de suport 
que l'estudiant necessiti (lupa, flexo, etc.). 

Guieu físicament l'estudiant, si cal, en la realització d'algunes tasques. 
Llegiu les informacions de forma clara, a poc a poc i evitant resums o 
comentaris si no es demanen. 

e — Establiu, en els debats, l'ordre d'intervenció dels estudiants, pronunci- 
ant el nom de la persona que ha de participar. 


e — Permeteu l'ús d'una gravadora perquè pugui enregistrar les explica- 
cions. Si no voleu que quedi tot gravat, podeu controlar l'aparell di- 
rectament i desconnectar-lo quan no vulgueu que algun dels vostres 
comentaris quedin enregistrats. 


e — Controleu el nivell de soroll a l'aula perquè l'estudiant amb discapaci- 
tat visual no es desorienti, pugui captar millor la informació i, en cas 
que enregistri la classe, la gravació sigui de més qualitat. 


e — Tingueu en compte alguns dels factors que condicionen l'agudesa 
visual quan es vulgui transmetre una informació: mida de l'objecte, 
distància de l'objecte a l'ull, il.luminació de l'objecte i contrast d'aquest 
amb el fons. 


e — Comproveu que el format i el disseny dels documents electrònics que 
es treballen a classe permetin canviar la mida del text sense que en 
quedi afectada la llegibilitat. 

e — Ajusteu-vos a uns criteris de llegibilitat perquè tota la informació que 
proporcioneu en xarxa o presenteu a l'aula faciliti la captació visual 
de l'estudiant amb restes de visió. Els criteris més rellevants a tenir en 
compte són: 

Respecte al suport i al format: 

-— — Eviteula utilització de materials de poc contrast o molt brillants. 

- Utilitzeu paper mat i de bona qualitat per evitar reflexos i que 
transparenti lescrit. Eviteu papers de colors: l'ideal és paper 
blanc i tinta negra. 

- — Recomaneu la presentació dels documents en HTML, V/ord o 
RTE en lloc de PDF, que té més dificultat d'ús. 

Respecte al text: 

- — Feu servir la negreta o el subratllat si voleu ressaltar un text. 


- Utilitzeu un processador de textos que faciliti la conversió de do- 
cuments en formats alternatius. 


- — No utilitzeu dibuixos com a fons d'un text. 
- — Empreu una sola línia per cada oració. 


-— — No inclogueu massa informació a la pàgina. 

-— — Feu una ratlla de separació si hi ha poc espai entre columnes. 
-— — Escriviu el text alineat al marge esquerre i no justificat a la dreta. 
- — Feu servir il.lustracions nítides i ampliades, si cal. 


-— — No poseu gràfics molt a prop dels textos per evitar problemes 
en la conversió a altres fonts. Per la mateixa raó, no inclogueu 
gràfics que se solapin. 


Respecte a la lletra: 
- — Escolliu lletres clares (com Arial, Helvètica, Times Nevv Roman, 
Calibri o Verdana). 


— — Eviteu el traç de les lletres massa fines o massa grosses. 


-— — No són aconsellables els textos escrits en lletres majúscules i cur- 
sives. 


- — Eviteu escriure amb lletres de colors poc contrastats (groc, blau 
cel...). Si utilitzeu caràcters en blanc, assegurar-vos que el color 
de fons sigui bastant fosc perquè hi hagi prou contrast. 


- Utilitzeu com a màxim dos tipus de lletra: una per als títols i una 
altra per al cos del text. 


-— — No és aconsellable allargar ni condensar les lletres. 


— — Eviteu mides de lletres petites (com a mínim, una lletra de cos 
14). 


Respecte als números: 
-— — Escriviu sempre els números en xifres i no en lletres. 


-— — Anoteu els números de telèfon amb espais de separació (967 21 
66 37). 


-— o Noutilitzeu caràcters romans. 


e — Tingueu present també aquestes altres consideracions per dissenyar 
presentacions en PovverPoint adients (es poden consultar en línia do- 
cuments sobre presentacions accessibles): 

-— o No ompliu les presentacions amb massa text i animacions visuals 
innecessàries. 


-— — Eviteu inserir més d'un gràfic per diapositiva. 


2 chttp://vv.ceapat.es/ceapat 01/centro. documental/tecnologiasinformacion/tic en general/ 
IM 0388185 

Escriviu amb una mida de lletra que s'apropi a 28 i amb un in- 
terlineat d'1,5. 


Mantingueu una zona del 1096 al voltant del marge sense cap 
informació. 


És recomanable utilitzar la regla del 6: no més de 6 paraules per 
línia, no més de 6 línies de text, no més de 6 elements en un 
gràfic. 

No empreu més de 3 colors per diapositiva. 


Utilitzeu els colors de forma constant en tota la presentació, per 
facilitar la percepció d'unitat de significat. 


Useu poc el color vermell: cansa molt i només s'ha d'utilitzar de 
forma puntual. 


És aconsellable utilitzar un fons fosc i text clar, especialment si la 
sala té poca llum. 


Per mantenir l'atenció s'aconsella utilitzar les transicions anome- 
nades "esvaiment, dissoldre i aparèixer", evitant els sons. Per la 
mateixa raó, s'han d'evitar transicions llargues o lentes, tot i que 
el document és més accessible quan no hi ha transicions. 

És recomanable numerar les diapositives d'una presentació i in- 
dicar-ne el total (per exemple 7/11) perquè l'estudiant sàpiga les 
diapositives que falten per acabar. 

Utilitzeu les llistes amb pics o amb numeració per ressaltar cada 
element i descriure l'ordre que s'ha establert. 


e — Recomaneu la utilització de la pissarra digital interactiva, ja que pot 
oferir algunes aplicacions específiques que faciliten l'ensenyament i 
aprenentatge a aquest tipus d'alumnat, com poden ser: 


Ampliar la lletra del text amb el lector de documents. 


Connectar l'ordinador de l'alumnat al del professorat (NetMeet- 
ing) per veure en pantalla el que el professorat i la resta de com- 
panys projecten i escriuen a la pissarra. 


Escriure i subratllar paraules o detalls d'un gràfic o imatge que es 
vulguin destacar des de la mateixa pantalla. 

Comenteu en veu alta el que hi ha a la pissarra (tradicional o digital 
interactiva) i ajudeu-vos, si és necessari, del llenguatge descriptiu o 
dels exemples. En el cas d'alumnat amb baixa visió, si es fa un dibuix o 
un gràfic es pot reforçar el contorn d'aquests per facilitar-ne la capta- 
ció. També cal evitar que es produeixin reflexos a la pissarra. 


6.3.4 Avaluació 


Preveure, si és necessari, que l'alumnat amb discapacitat visual tingui 
el seu examen i el material que hagi d'utilitzar (llibres, apunts, esque- 
mes, diccionaris, mapes...) adaptat en braille o en un altre format (per 
exemple digital, àudio) i assegurar-se que ha captat i entès el que se 
li demana. 


Assegurar-se que pugui utilitzar la tecnologia adequada i els progra- 
mes informàtics adients per captar la informació de l'examen i per 
poder-lo respondre. 


Substituiu per un text explicatiu les preguntes amb imatges de l'exa- 
men, i si convé canvieu aquesta pregunta per una altra d'equivalent 
sense la imatge. En cas contrari, amplieu la imatge (posant-ne una en 
cada full). 


Permeteu que, si és necessari, durant l'examen una altra persona 
(company, becari o voluntari) li llegeixi les preguntes i/o li escrigui 
les respostes. 


Graveu l'examen oral, per poder-lo revisar i qualificar posteriorment. 


És recomanable augmentar la durada de la prova en funció del grau 
de la dificultat. Se suggereix, en cas que calgui, allargar-la un 2596 
del temps disponible si es tracta d'un estudiant amb restes visuals, 
i un màxim del 5096 del temps total si fa la prova un estudiant amb 
ceguesa. 


Per a l'estudiant amb restes visuals: 


Proporcioneu un exemplar de l'examen amb text ampliat (de la mida 
que utilitza habitualment) i amb bona llegibilitat: color, contrast, ti- 
pus de lletra... 

Amplieu els espais destinats a les respostes d'examen o permeteu que 
l'estudiant respongui en altres folis. 

Permeteu que respongui amb els suports que li vagin millor (a través 
d'ajudes tècniques impreses en tinta, gravades en format àudio, etc.). 


Assegureu-vos que l'estudiant està còmode fent l'examen (per exem- 
ple, si utilitza fulls ampliats DIN A3, oferiu-li una taula més ampla 
perquè aquest material no és fàcilment manejable en un mobiliari 
habitual). 


Permeteu que descansi amb més frequència, ja que pot ser que se li 
cansin els ulls. 


6.4 Recursos específics per atendre persones amb discapacitat visual 


6.4.1 Material específic per a persones cegues: 


Les ajudes materials més importants que podem trobar fan referència, fona- 
mentalment, a l'accés a la informació escrita, entre les quals destaquem: 


l. 


Síntesi de veu: aparells que converteixen a veu el text que surt per la 
pantalla de l'ordinador (VERT PLUS, CIBER 232, etc.). 

Línia braille: dispositiu que connectat a un PC permet a la persona 
amb discapacitat visual llegir la informació de la pantalla de l'ordi- 
nador a través d'una línia braille on es transfereix el contingut de la 
pantalla línia a línia. 

Braille Parlat (Braille €: Speah): petit aparell de teclat braille i veu sin- 
tètica que fa les mateixes funcions que un petit ordinador de butxaca: 
creació d'arxius, calculadora, agenda electrònica, etc. És connectable 
a un altre ordinador, amb qui és capaç d'establir comunicació o a una 
impressora tinta o braille. 

Llibre parlat: enregistrament d'una obra literària sobre suport de cinta 
de casset de quatre pistes, en CD, en format Daisy o en arxiu MP3. 
L'ONCE disposa d'una fonoteca amb enregistraments. 

Calculadora parlant amb possibilitat de fer operacions científiques 
(Audiocalc, entre d'altres). 

Gravadores dissenyades per a l'ús de persones invidents que perme- 
ten gravar i reproduir de forma especial (a quatre pistes i dues velo- 
citats). Molts estudiants utilitzen aquest recurs a l'hora de recollir la 
informació d'una classe oral o expositiva. 

Programari adaptat: 

a) OCR (reconeixement òptic de caràcters): es basa en la captura 
d'un text imprès sobre paper per passar-lo a l'ordinador (Omni- 
Page, TextBrigde, etc). 


b) Lectors de documents (TextAssist, Monologe, DocReader). 
c) Sistemes especials de reconeixement de caràcters (Delta). 


d) Navegadors d'Internet parlants (Connect Outloud, Freedom 
Box, etc.). 


e) Teclats parlants, teclats braille parlants, etc. 


/j) Programari d'escriptura (programari traductor a Braille Duxbur, 
programari activat per veu VAS). 


6.4.2 Material específic per a estudiants amb restes visuals: 


Per facilitar la lectura de documents i la realització de determinades tasques, les 
persones amb restes visuals disposen de diferents tipus d'ajudes i recursos, com 
per exemple: 

l. Ajudes òptiques. Fonamentalment utilitzades amb independència 
d'ulleres i lents de contacte per ampliar la mida de la imatge a la re- 
tina. Són un sistema òptic format per lents d'elevada potència que 
ajuden a persones amb disminució de la visió a aprofitar al màxim 
les seves restes visuals. Poden adaptar-se a les ulleres o utilitzar-se 
manualment. 


a) Lupes: s'utilitzen en tasques que s'han de fer de prop. 


b) Sistemes microscòpics: S'utilitzen per a distàncies menors a 25 cm, 
és a dir, quan hi ha dificultats d'acomodació i enfocament. 


c) Sistemes telescòpics: es fan servir per realitzar tasques de lluny, ja 
que permeten augmentar la imatge de l'objecte sense necessitat 
d'acostar-lo. 


d) Telelupes: sistemes d'ampliació d'imatges a través d'un monitor 
que permeten a l'estudiant amb restes visuals augmentar el text 
fins a 16 vegades. 

2. Instruments no òptics. Serveixen per millorar la illuminació, el con- 
trast i la comoditat física, com per exemple faristols i taules abatibles, 
llum, filtres, etc. 

3. Programari adaptat: 


47 


Atenció a l'estudiantat amb discapacitat i altres trastorns a la URV. Una guia... 


a) Programes d'ampliació de la pantalla de l'ordinador (Zoomtext, 
IZoom, BigShot, etc.). 


b) Lectors de documents (TextAssist, Monologe, DocReader, etc.). 


c) OCR (reconeixement òptic de caràcters): es basa en la captura 

d'un text imprès sobre paper per passar-lo a l'ordinador (VVYNN). 

4. — Eines facilitadores d'accés a les TIC (encara que no siguin específiques 

per a persones amb discapacitat visual): tauleta digitalitzadora, pis- 
sarra interactiva, pantalla interactiva, tauleta tàctil... 


6.5 Informació bàsica 


Alguns dels termes més usuals en l'àmbit de la discapacitat visual són: 


Agudesa visual. És la capacitat per percebre la figura i la forma dels ob- 
jectes a certa distància, així com per discriminar-ne els detalls. Per mesurar-la 
s'utilitzen generalment els optotips, o plafons de lletres o signes. Aquestes lletres 
o signes, la mida dels quals es redueix gradualment, sordenen en línies, amb un 
disseny que s'ajusta a unes normes de mida, grossor i separació. L'agudesa visual 
es determina en cada ull per separat i ha de ser mesurada tant de lluny com de 
prop. Per a aquesta finalitat s'utilitza l'escala de VVeclter, que té un límit legal de 
ceguesa d'1/10 (0,10). La notació de l'agudesa visual pot ser decimal o en forma 
de fracció (el numerador indica la distància entre la persona avaluada i l'optotip, 
i el denominador, la distància a la qual l'ull normal podria identificar l'estímul). 


Braille. És un sistema de lectoescriptura utilitzat per persones amb dis- 
capacitat visual, ideat per Louis Braille, en el qual els signes estan formats per 
combinacions de punts. El signe generador del sistema consta de dues columnes 
verticals de tres punts en relleu cada una, ordenats en tres parells horitzontals 
superposats. La combinació de punts permet formar fins a 63 símbols diferents. 
El braille es llegeix amb la punta dels dits índexs d'una o dues mans. La velocitat 
mitjana de lectura amb una sola mà és d'unes 104 paraules per minut, mentre 
que els lectors ambidextres més experts assoleixen una velocitat de fins 200 o 
més paraules per minut. 


Camp visual. És tota la porció de l'espai que l'ull pot percebre simultà- 
niament sense efectuar moviments i mirant cap endavant a un punt fix. Una 
persona sense cap discapacitat pot veure objectes en una amplitud de 1802 apro- 
ximadament en el pla horitzontal i 140: en el vertical. 


48 


Atenció a l'estudiantat amb discapacitat i altres trastorns a la URV. Una guia... 


Es poden identificar dos grups de problemes de camp visual: 


e o Pèrdua de la visió central: la persona té afectada la part central del 
camp visual. 


e — Pèrdua de la visió perifèrica: la persona només percep per la seva zona 
central. 


Tiflotècnia. És el conjunt de tècniques, coneixements i recursos que facili- 
ten o proporcionen els mitjans oportuns, instruments auxiliars, ajudes o adap- 
tacions tecnològiques per possibilitar a les persones amb discapacitat visual o 
sordcegues la correcta utilització de la tecnologia que contribueix a la seva auto- 
nomia personal i a la plena integració social, laboral i educativa. 


6.6 Organitzacions al servei de les persones amb discapacitat visual 


Associació de Discapacitat Visual de Catalunya 
chttp://mv.blb2b3.org/ca/S 
infoEblb2b3.org 


Associació Catalana per a la Integració del Cec 
chttp:/ fu. vvebacic.cat/S 
acicEevebacic.cat 


Centre de Recursos Educatius per a Deficients Visuals (CREDV-ONCE) 
chttp://uy.xtec.cat/cse/credv.htms 
CRE de l'ONCE a Barcelona 
crebarcelonaoonce.es 


Fundación ONCE 
chttp://vv.fundaciononce.ess 
daeefundaciononce.es 


ONCE 
chttp://uv.once.es/nevs 
onceRonce.es 


ONCE Tarragona 
Rambla Vella, 10 
43003 Tarragona 
Tel. 977 220 955 

7. Discapacitat motriu 


7.1 Concepte 


La discapacitat física abraça totes les alteracions o deficiències orgàniques de 
l'aparell motor o del seu funcionament que afecten el sistema ossi, articulatori, 
nerviós o muscular. 

Quan parlem de persones amb una discapacitat física o motriu, en termes 
generals fem referència a persones que presenten un deteriorament, transitori o 
permanent, en l'execució de moviments i en la seva motricitat. 

Les causes que provoquen una alteració motriu són de diferent naturalesa: 
accidents sobrevinguts, causes congènites o adquirides molt precoçment (parà- 
lisi cerebral) o bé durant la infantesa o joventut (lesions medul-lars) i d'altres que 
poden ser progressives (distròfia muscular). N'hi ha d'hereditàries o adquirides, 
de tipus permanent o temporal, i també d'origen desconegut (fibromiàlgia). 

Presentem a continuació una classificació de les deficiències motrius se- 
gons l'origen: 


Origen cerebral Origen espinal Origen muscular Origen osteoarticular 
e Paràlisi cerebral je Poliomielitis e Miopaties e Malformacions 
e Traumatismes e Espina bífida e Distròfies congènites 
craneoencefàlics le Lesions medul-lars musculars e Reumatisme 
e Tumors degeneratives e Lesions 
e Traumatismes osteoarticulatòries per 
medul-lars desviacions de la columna 
vertebral (cifosi, lordosi, 
escoliosi, etc.) 

El fet que la persona estigui fortament afectada en el terreny motriu (mo- 
bilitat i/o comunicació) no s'ha d'associar a retards en el desenvolupament o en 
la intel-ligència. 


7.2 Necessitats específiques 


Tot i que hi ha molts tipus de discapacitats motrius i molta heterogeneitat en 
les necessitats, en general l'alumnat que pateix aquesta discapacitat acostuma a 
presentar: 

e — Dificultats en l'accés físic i en els desplaçaments, per la qual cosa se'n 
pot veure afectada l'autonomia. Aquestes mateixes dificultats poden 
provocar retards dentrada a classe, especialment en els canvis d'aules 
o edificis. 


e — Dificultats per mantenir-se assegut amb la postura adequada en una 
cadira convencional durant un temps perllongat. 


e — Dificultats per manipular objectes, sobretot si aquests són petits. 


e — Dificultats per escriure (lletra poc clara, desviació de les línies...), la 
qual cosa comporta més lentitud a l'hora de fer els treballs. 


e — Méslentitud en la realització de treballs que exigeixen motricitat fina. 


e — Disminució de la resistència, a causa de l'esforç que implica dur a ter- 
me algunes tasques. La fatiga i la debilitat són els principals proble- 
mes a l'hora d'acabar una feina en el mateix temps que els companys, 
sobretot si l'afectació és dels membres superiors. 


e — Dificultat en l'expressió oral, alguns alumnes amb paràlisi cerebral 
poden tenir des d'un component disàrtric que no impedeix que se'ls 
entengui, fins a una greu alteració en els òrgans bucofonatoris que els 
fan inintel-ligible la parla. 


e — Greu afectació de la parla, en algunes discapacitats motrius, que pot 
comportar la necessitat de servir-se de sistemes de comunicació aug- 
mentatius. 


e — Absències prolongades d'assistència a la universitat per raons mèdi- 
ques. 

7.3 Actuacions del professorat 


S'aconsella llegir també l'apartat de "Recomanacions generals" d'aquesta guia. 


7.3.1 Relació i comunicació amb lestudiant 


Si l'estudiant amb discapacitat motriu té dificultats de parla, cal seguir 
els consells segúents: 


— — Respecteu el seu ritme de parla donant-li temps perquè acabi la 
frase que diu. Eviteu l'anticipació de les respostes: pot ser lent en 
la resposta, però no en el pensament. 


-— — No prengueu decisions ni respongueu en lloc seu. 
— — Pregunteu sense cap recança si no heu entès el que ha dit i no feu 
veure que heu comprès el missatge. 


— — Parleu amb normalitat i feu preguntes de resposta curtes quan la 
dificultat de la seva parla sigui notable. 


— — No deixeu de preguntar-li coses, encara que tingui dificultats 
d'expressió. 

Procureu, quan s'ha de parlar amb un estudiant que va amb cadira de 

rodes, que no hi hagi una distància excessiva (alçada) entre els inter- 

locutors per tal de facilitar la conversa. 

Parleu i pregunteu directament a l'estudiant amb discapacitat motriu, 

encara que tingui dificultats d'expressió, i no al seu acompanyant. 


Poseu-vos al costat de l'estudiant amb cadira de rodes quan se l'ha 
d'acompanyar o s'hi ha de conversar. Eviteu de posar-vos al seu darre- 
re perquè no hagi de girar el cap. 


7.3.2 Organització de l'espai 


Deixeu que l'estudiant amb discapacitat motriu, d'acord amb el prin- 
cipi a posteriori, s'assegui allà on vulgui, però garantiu que es pugui 
situar, si ho vol, als millors llocs per afavorir-ne l'autonomia, seguretat 
i captació òptima de la informació: en un lloc de fàcil accés sense 
gaires obstacles de taules i cadires si va amb crosses o cadira de rodes, 
als extrems dels laterals de les fileres i prop de la porta perquè s'hagi 
de desplaçar el mínim possible, en un lloc adient per poder sortir al 
lavabo sense molestar, a les primeres fileres per captar millor les ex- 

plicacions del professorat i veure millor la informació de la pissarra i 
la informació gràfica projectada... 


Reserveu el lloc que l'estudiant amb discapacitat motriu hagi triat 
(també per a un acompanyant si en porta), en cas que hi hagi molta 
gent a l'aula. 


Sapigueu que hi ha diverses formes d'organització del mobiliari de 
l'aula per facilitar el lliure desplaçament de l'estudiant (per exemple, 
deixant passadissos laterals i centrals, en forma de U...). 


Disposeu el mobiliari de manera que permeti el treball en grup de 
l'estudiant amb discapacitat motriu. 


Assegureu-vos que ni en l'accés a l'aula ni en la mateixa aula no hi hagi 
cap barrera arquitectònica que impedeixi l'autonomia de l'estudiant 
amb discapacitat motriu. 


Assegureu que es pugui desplaçar dins de l'aula evitant obstacles 
(motxilles, carpetes, llibres...) si va en cadires de rodes. Per la mateixa 
raó, assegureu-vos que les cadires i les taules no estiguin en desordre 
i impedeixin especialment el trànsit pels passadissos. 


Promoveu les adaptacions de mobiliari que calgui, com taules més 
amples, cadires ergonòmiques, augment d'alçada de les taules perquè 
una cadira de rodes hi pugui passar per sota... 

Disposeu el material que s'utilitzarà a la classe tan a prop com sigui 
possible per evitar desplaçaments innecessaris de l'estudiant amb dis- 
capacitat motriu. 


7.3.3 Metodologia 


Doneu més temps per finalitzar una tasca, ja que l'estudiant amb dis- 
capacitat motriu pot anar més lent per acabar-la. 


Assegureu-vos que l'estudiant amb discapacitat motriu disposi del 
material adaptat per poder seguir les classes i fer les pràctiques. Per 
exemple, l'estudiant amb mobilitat reduida en els membres superiors 
pot necessitar que senquaderni en espiral la informació escrita trans- 
mesa. 


Permeteu que utilitzi, si ho necessita, el seu comunicador de veu o 
qualsevol altra ajuda tècnica. 

Permeteu que l'estudiant amb discapacitat motriu pugui faltar sovint 
a classe per motius mèdics, és recomanable fer un seguiment dels seus 
apunts. 


Permeteu la sortida de l'estudiant amb discapacitat motriu de l'aula 
(per exemple per anar al lavabo, ja que alguns poden tenir poc control 
d'esfinters). 


Faciliteu l'ús d'una gravadora perquè pugui enregistrar les explica- 
cions. Si no voleu que senregistri tot el que dieu, feu anar vosaltres 
mateixos l'aparell i desconnecteu-lo quan ho cregueu oportú. 


Assegureu-vos que l'estudiant amb discapacitat motriu disposa dels 
apunts de classe. 


Procureu que l'estudiant amb discapacitat motriu i amb dificultats no- 
tables d'expressió també participa en els debats a classe com la resta 
de companys. 


És força recomanable fer repetir l'exposició oral de l'estudiant amb 
discapacitat motriu si el seu discurs no s'ha entès bé i no li suposa cap 
inconvenient. 

En un debat, procureu que ningú quedi fora del camp visual de la 
persona amb discapacitat motriu. 

Faciliteu, si cal, el material de classe de forma informatitzada i feu 
ús de les noves tecnologies (Moodle, correu electrònic...). Utilitzeu 
també aquests mitjans si cal avisar d'alguna informació d'última hora. 
En el cas que es pengi alguna notícia o avís a l'aula, feu-ho en un tauler 
d'anuncis que estigui a una alçada suficient perquè pugui ser llegida 
per l'estudiant amb cadira de rodes. 

L'ús de la pissarra digital interactiva proporciona importants benefi- 
cis, perquè permet: 

Interactuar sense teclat ni ratolí. 


Escriure des de la seva taula a la pissarra digital, si es disposa de tau- 
leta gràfica o teclat/ratolí sense fil. 


Fer un esquema o escriure les idees que sorgeixen sobre el tema. 
D'aquesta manera, el pot veure tota la classe i pot ser emmagatzemat 
i passat als estudiants perquè ho estudiin. 

e — Tenir connectat l'ordinador de l'estudiant amb el del professor (Net- 
Meeting) i veure a la pantalla el que el docent o els altres companys 
projecten i escriuen a la pissarra digital interactiva. 


7.3.4 Avaluació 


e —Sapigueu que les proves objectives o preguntes de resposta curta po- 
den ser una bona alternativa per examinar l'estudiant amb discapaci- 
tat física, ja que alguns tenen dificultats o impediments per escriure 
de forma extensa (proves de desenvolupament). 


e — Si cal, estudieu la possibilitat de presentar les proves d'avaluació en 
suport/format diferent al tradicional. 

e — Si l'examen és oral, és millor que el graveu per poder-lo revisar i qua- 
lificar posteriorment. 

e — Si utilitzeu la gravadora per fer l'examen oral, se li pot proporcionar 
un espai tranquil perquè el pugui fer i no molesti els companys. 

e — És recomanable augmentar la durada de la prova escrita. En funció 
del grau de la dificultat, es pot donar entre un 2596 i un 5096 més de 
temps. 

e — Permeteu l'ajuda d'una altra persona, per exemple per utilitzar mate- 
rial permès (diccionari, calculadora, etc.) o per escriure les respostes 
de proves de desenvolupament. 

e — Faciliteu la utilització de suports tecnològics per fer les proves d'ava- 
luació. 

e — Permeteu l'ús de materials adaptats (adaptadors, paper pautat, re- 
gles...) per alinear l'escriptura i fer-la més llegible. 

e — Permeteu i tingueu en compte els períodes de descans que necessiti. 

e — Si el tipus d'afectació ho requereix, permeteu que pugui menjar o beu- 
re durant l'examen. 

e — Permeteu que es pugui absentar temporalment de l'aula dexamen per 
motius relacionats amb la seva discapacitat. 

7.4 Recursos específics per atendre persones amb discapacitat motriu 


Ajudes tècniques específiques: 


Hi ha una gran quantitat de recursos per als estudiants amb discapacitat física 
adaptats a les seves necessitats específiques, ja que aquesta discapacitat pot di- 
ficultar la interacció amb la informació i l'activació de controls, vincles o, fins 
i tot, l'avanç lineal en el document. En aquest cas, existeixen ajudes tècniques 
consistents en tota mena de dispositius d'apuntament, teclats alternatius, tec- 
nologies de síntesi de veu per activar controls o, fins i tot, ajudes tècniques per 
autocompletar textos. 

Alguns recursos són: 

l. Materials personals específics, com ara: 

-— — estoretes d'ordinador antilliscants 


-— — pinces, imants i clips per subjectar el material 
-— — canelleres 

— — faristols per a la verticalització dels materials 
— — passapàgines 

-— — senyalitzadors (punters, alicorns...) 


-— — estris d'escriptura adaptats, com ara bolígrafs amb més diàmetre, 
agafadors... 


-— — material enquadernat en espiral 


2. Gravadores digitals. 

3. Llibres en format electrònic. 

4. Maquinari i programari adaptat, entre d'altres: 
— — ordinadors personals 


— — ratolins (amb sensors òptics, de boca...) 
— — palanques de control (joysticEs) 


— — teclats alternatius (de reixeta, reduits, ampliats, per utilitzar amb 
una sola mà, virtuals...) 


— — programes informàtics especials 
-— — Ordinadors portàtils amb pantalla tàctil. 


— — programari de reconeixement de veu (converteix un senyal de 
veu en una sequència de paraules en format digital) 

5. Tecnologia adaptada per poder comunicar-se (comunicadors de veu). 
Eines facilitadores d'accés a les TIC (encara que no siguin específi- 
ques per a persones amb discapacitat motriu): tauleta digitalitzadora, 
pissarra interactiva, pantalla interactiva, tauleta tàctil... 


7.5 Informació bàsica 


Paràlisi cerebral: Segons la Confederación Espaniola de Asociaciones de Aten- 
ción a Personas con Paràlisis Cerebral (ASPACE), es podria definir com un 
trastorn global consistent en un desordre permanent i no immutable del to, la 
postura i el moviment, degut a una lesió no progressiva al cervell abans que el 
seu desenvolupament i creixement siguin complets. Aquesta lesió pot generar 
l'alteració d'altres funcions superiors i interferir en el desenvolupament del sis- 
tema nerviós central. Sol estar acompanyada de trastorns sensorials, cognitius, 
comunicatius, perceptius, conductuals i/o epilèpsia. 

Les seves característiques principals són: 

e — És un trastorn degut a una lesió cerebral que interfereix en el desen- 

volupament normal de l'infant. 


e — Afecta principalment les funcions motrius: to (contracció muscular 
en repòs), postura (equilibri de la persona) i moviment (acció motriu 
voluntària). 


e — La lesió és permanent, però no evolutiva. 


La paràlisi cerebral pot adoptar diferents formes i tipologies. Segons la 
localització, es pot classificar en: 
e — Monoplegia: afectació d'un sol membre (un braç o una cama). 


e o Hemiplegia: afectació d'un costat del cos (el dret o l'esquerre). 

e — Paraplegia: afectació de les dues extremitats inferiors. 

e —Tetraplegia: afectació de les quatre extremitats (superiors i inferiors). 
e — Triplegia: un braç menys afectat que les altres tres extremitats. 


e — Diplegia: afectació indistinta de dos membres. 


Espina bífida: És una anomalia congènita (sol produir-se entre la primera 
i segona setmana de gestació) de la columna vertebral que es caracteritza per un 
defecte en la formació d'un o més arcs vertebrals, per la qual cosa pot arribar a 
sobresortir part del contingut del canal vertebral. Produeix una anomalia en el 
desenvolupament de la columna vertebral i la medul-la espinal. La simptomato- 

logia que presenta més frequentment és la paràlisi total o parcial de les cames, 
els problemes intestinals i urinaris i la pèrdua de sensibilitat per sota de l'àrea 
de la lesió. 


Esclerosi múltiple: És la malaltia neurològica més frequent entre adults i 
joves que afecta la substància blanca (mielina) del cervell i la medul-la espinal. 
Els símptomes més frequents són la visió doble o borrosa, la debilitat i malap- 
tesa a les extremitats, l'alteració de la sensibilitat, el vertigen, la fatiga excessiva, 
els problemes de memòria a curt termini i els trastorns de la concentració o 
raonament. 


Distròfia muscular: Fa referència a un grup de malalties genètiques que 
produeixen debilitat i degeneració progressiva dels músculs esquelètics que sen- 
carreguen de produir els moviments voluntaris del cos humà. Cada una de les 
malalties que s'inclouen en aquest grup presenten unes característiques específi- 
ques que poden variar segons l'edat d'inici, la gravetat i el patró de músculs afec- 
tats. Totes les formes de distròfia muscular empitjoren a mesura que els músculs 
degeneren i es debiliten progressivament. 

Alguns tipus de distròfia muscular poden afectar el cor, el sistema gas- 
trointestinal, les glàndules endocrines, la columna, els ulls, el cervell i altres òr- 
gans. La distròfia muscular no és contagiosa i no es pot provocar per una lesió. 


Fibromiàlgia: És una malaltia crònica que ocasiona dolor en múltiples lo- 
calitzacions del cos i un cansament generalitzat. El símptoma més important de 
la fibromiàlgia és el dolor. La fibromiàlgia pot ocasionar rigidesa generalitzada, 
sobretot al matí, i sensació d'inflor en mans i peus. Una altra característica de la 
fibromiàlgia és el cansament que es manté tot el dia. Les persones que pateixen 
fibromiàlgia tenen una mala tolerància a l'esforç físic. 


Discapacitats derivades d'accidents: Els accidents de trànsit o esportius són 
els principals factors que ocasionen importants discapacitats físiques en adults i 
joves que fins aleshores no presentaven cap disfunció. 


Disàrtria: Trastorn de l'expressió verbal consistent en una dificultat en l'ar- 
ticulació de la parla a causa d'una alteració neurològica. 

7.6 Organitzacions al servei de les persones amb discapacitat motriu 


Associació Provincial de Paràlisi Cerebral de Tarragona 
LMv/vy.appetarragona.orgs 


Centro Estatal de Autonomia Personal y Ayudas Técnicas (CEAPAT) 
vu. ceapat.orgo 
ceapatemtas.es 


Comité Espafiol de Representantes de Personas con Discapacidad 
LV vvyy.cermi.essx 
cermiecermi.es 


Confederación Espafiola de Personas con Discapacidad Física y Orgànica 
Luyyy.cocemfe.esx 


Confederación Espafiola de Asociaciones de Atención a Personas 
con Paràlisis Cerebral (ASPACE) 

LMVVvI.aspace.orgs 

administracion Econfederacionaspace.org 


Federació ECOM 
Lyvvv.ecom.cats 


Institut Guttman (hospital especialitzat en lesions medul-lars a Catalunya) 
vv. guttmann.como 


Plataforma Representativa Estatal de Discapacitados Físicos (PREDIF) 
av m.predif.orgy 


Real Patronato sobre Discapacidad 
Mvv.rpd.ess 
sgrealpatronatoEemtas.es 


Servei d'informació sobre discapacitat 
vv. imsersodiscapacidad.usal.esx 


Unitat de tècniques augmentatives de comunicació (UTAC) 
esites.google.com/site/utacub/ajuts-tecnics -— 


Xarxa de comunicació i informació de recursos per a persones 
amb discapacitat 
cyv.cominet.orgs 

8. Dificultats específiques d'aprenentatge 


8.1 Concepte 


El terme dificultats específiques d'aprenentatge (DEA) sempra per designar un 
grup heterogeni de trastorns que poden manifestar-se en dificultats significa- 
tives en l'adquisició i ús de la parla, la comprensió oral, la lectura, l'escriptura, 
el raonament o les habilitats matemàtiques. Així, doncs, el concepte inclou una 
diversitat de trastorns: dislèxia (el més comú), trastorn per dèficit d'atenció, dis- 
pràxia, discalcúlia, disortografia, disfèmia... Cal recalcar que els estudiants que 
presenten aquestes dificultats no tenen cap discapacitat cognitiva, ni física ni 
sensorial. 


8.2 Necessitats específiques 


Les dificultats específiques d'aprenentatge impedeixen a l'estudiant amb intel- 
ligència mitjana o per sobre de la mitjana processar els diversos tipus d'infor- 
mació de forma fàcil i fiable. En general, l'alumnat que pateix algun d'aquests 
trastorns acostuma a presentar: 
e — Alteracions a l'hora de parlar, escoltar, llegir (dificultats tant de pre- 
cisió com de velocitat lectora), escriure (amb moltes errades ortogrà- 
fiques i dificultats per escriure amb una ortografia llegible), pensar o 
realitzar càlcul aritmètic. 


e — Per estrès, dèficits d'atenció o altres causes, dificultats per mantenir el 
nivell de concentració necessari més enllà del temps habitual. 

e — Problemes per agafar apunts durant les explicacions del professorat, 
especialment els estudiants dislèctics i disortogràfics. 


e — Baixa autoestima, ansietat i manca de confiança en si mateixos, com a 
consequència de les dificultats anteriorment explicades. 


8.3 Actuacions del professorat 


S'aconsella llegir també l'apartat de "Recomanacions generals" d'aquesta guia. 


8.3.1 Relació i comunicació amb l'estudiant 


e — Acordeu amb l'estudiant amb DEA la millor manera d'intervenir a 
l'aula quan es tracta d'actuacions davant el grup classe que puguin 
posar en evidència el seu trastorn (per exemple, exposicions orals o 
lectura de textos en veu alta a classe en el cas d'estudiants disfluents o 
dislèctics), per bé que animant-los sempre a participar. 


e — Respecteu que no vulgui llegir davant la classe si no es veu capaç de 
fer-ho. 


e — Sapigueu que cal donar més temps a un estudiant que quequeja du- 
rant una exposició oral i, mantenint la calma, deixar-lo que acabi,. No 
li digueu que es tranquil-litzi ni li feu repetir cap paraula. Tampoc no 
anticipeu la paraula que vol dir. 


e o Empreu un ritme lent sense que resulti artificial quan us hàgiu de 
comunicar amb un estudiant disfluent. 


e — Sapigueu que a l'estudiant amb DEA li poden ser útils les orientacions 
seguents: 
-— — Pensar primer el que s'ha descriure o dir. 
-— — Elaborar un esborrany previ en forma d'esquema. 


-— — Revisar els escrits abans d'entregar-los. 


8.3.2 Metodologia 


e — Permeteu, si l'estudiant ho requereix, l'ús d'una gravadora digital per- 
què pugui contrastar la informació dels apunts, ja que prendre apunts 
a classe pot ser dificultós, especialment per als estudiants amb dislè- 
Xia. 


62 


Atenció a l'estudiantat amb discapacitat i altres trastorns a la URV. Una guia... 


e — Permeteu l'ús d'un ordinador perquè l'estudiant no estigui pendent de 
l'ortografia ni de la grafia (corrector). 


e — En cas destudiants amb dislèxia, prioritzeu els mitjans orals per sobre 
els escrits. Al contrari, si l'estudiant té una disfèmia, utilitzeu més la 
comunicació escrita. 


e — Vigileu la presentació i llegibilitat dels textos que es treballen a classe, 
tipus PDE VVord, presentacions de PovverPoint, etc. (vegeu les reco- 
manacions donades per a l'estudiant amb discapacitat visual). 


e — Useu mapes conceptuals i esquemes durant les explicacions per des- 
tacar les idees més rellevants. Si es considera convenient, es poden 
facilitar prèviament aquests mapes, així com un glossari dels termes 
més rellevants. 


e — Faciliteu textos digitalitzats. 
e — Elegiu o elaboreu textos ben organitzats. 


e — Busqueualguna alternativa perquè l'estudiant amb dificultats per pren- 
dre apunts disposi de la informació completa que exposeu a classe. 


e — Utilitzeu la pissarra digital interactiva, que permet: 


— — Reforçar audiovisualment les explicacions projectant materials 
digitals (imatges, vídeos...). 


-— — Reprendre sessions anteriors destacant els punts més rellevants. 


- — Donar més facilitat per escriure i per subratllar les idees o parau- 
les que es volen realçar des de la pantalla. 


— — En un debat, fer un esquema o escriure les idees que sorgeixen 
sobre el tema, per emmagatzemar la informació i posteriorment 
proporcionar-la als alumnes perquè l'estudiin. 


8.3.3 Avaluació 


e — Augmenteu, si cal, la durada de la prova escrita en funció del grau de 
la dificultat, independentment del format dels exàmens. 


e — Feu lexamen en dos períodes de temps, si es creu convenient per les- 
très, els dèficits d'atenció o altres causes. 

Tingueu en compte, si cal, la possibilitat de fer proves alternatives a 
l'examen escrit, en funció de les necessitats de l'estudiant (oral, tipus 
test...). 


Si ho creieu convenient, feu un avaluació mixta, que pot ser una bona 
alternativa: l'estudiant amb discapacitat fa l'exercici com els companys 
i, quan acaba, el complementa amb les explicacions orals del que ha 
volgut expressar. 


Permeteu, si l'estudiant ho sol.licita, la utilització d'un ordinador, de- 
gudament protegit o facilitat per la mateixa universitat, per evitar les 
errades ortogràfiques i les incoherències gramaticals dels seus exà- 
mens. 


Permeteu, en el cas de dificultats matemàtiques, l'ús de calculadores i 
l'escrit de les fórmules. 


Eviteu de dictar les preguntes de l'examen. 
Assegureu-vos que ha entès les preguntes que se li formulen . 


Expliciteu a l'estudiant amb dificultats d'aprenentatge que pot pregun- 
tar qualsevol dubte al professor durant la realització de l'examen o 
prova final. 


Intenteu convèncer l'estudiant, si es dóna el cas, que no abandoni 
l'examen abans d'hora per massa tensió. 


Sigueu flexibles amb les errades ortogràfiques o d'estructura sintàctica 
a l'hora de qualificar un examen, i no penalitzeu l'estudiant per repetir 
la mateixa falta. Es pot considerar que l'ortografia tingui un pes relatiu 
en la valoració de la prova, però suficient perquè l'estudiant tingui 
l'estímul de millorar. 


No limiteu els folis que es poden emprar si la lletra de l'estudiant és 
força gran, i permeteu tenir paper per fer esborranys. 


Als exàmens tipus test: 
— — Llegiu, si sescau, les preguntes abans de començar la prova. 


— — Verifiqueu amb lestudiant, un cop finalitzada la prova, que la 
resposta que considera correcta i que ha marcat al full dexamen 
coincideix amb la casella emplenada del full de respostes de lec- 
tor òptic. 

— — Empleneu, si cal, el requadre del full de respostes de lector òptic 
que ha indicat l'estudiant al seu full dexamen. 


e — Després dels exàmens: 


-— — Doneu la possibilitat a l'estudiant de justificar el contingut d'una 
pregunta a la revisió dexamen, si sescau. 


-— — Faciliteu a l'estudiant una informació acurada dels errors come- 
sos per tal que pugui progressar. 


8.4 Informació bàsica 


8.4.1 Dislèxia 


És un trastorn crònic d'origen neurobiològic que es caracteritza per dificultats 
de precisió i fluidesa en el reconeixement de paraules i per problemes de desco- 
dificació i d'escriptura de paraules. Hi pot haver afectades altres àrees en major 
o menor mesura, com l'atenció, la memòria de treball, la percepció... La dislèxia 
també pot anar acompanyada d'altres trastorns, com el trastorn per dèficit d'aten- 
ció amb hiperactivitat (TDAH), la dispràxia, la discalcúlia i la disortografia. 

A més, l'estudiant amb dislèxia pot presentar baixa autoestima, ansietat i 
manca de confiança. 

Cal tenir en compte que la dislèxia és una disfunció neurològica que no té 
res a veure amb el coeficient d'intel-ligència. 


8.4.2 Trastorn per dèficit datenció amb hiperactivitat (TDAH) 


Segons l'associació TDAH Catalunya, el TDAH (trastorn per dèficit d'atenció 
amb hiperactivitat) és un trastorn neurobiològic, amb una base genètica, que 
provoca un desequilibri significatiu d'alguns neurotransmissors del cervell. Té 
com a símptomes la hiperactivitat, la impulsivitat i la manca d'atenció (aquests 
símptomes no sempre estan presents ni es manifesten amb la mateixa intensitat). 


8.4.3 Dispràxia 


És una debilitat motriu generalitzada o circumscrita a certes habilitats que exi- 
geixen moviments coordinats (parlar, escriure, retallar...). 

8.4.4 Discalcúlia 


És un trastorn caracteritzat per una alteració específica de la capacitat d'apren- 
dre aritmètica, no explicable per un retard mental generalitzat o per una escola- 
ritat clarament inadequada. 


8.4.5 Disortografia 


Segons la CIE-10, és un trastorn que es manifesta com un dèficit específic i 
significatiu del domini de l'ortografia en absència d'antecedents d'un trastorn 
específic de la lectura, i que no és explicable per un nivell intel-lectual baix, per 
problemes d'agudesa visual o per una escolarització inadequada. 


8.4.6 Disfèmia 


Segons Perelló (1995), la disfèmia és un trastorn en la coordinació de la parla 
sense causa orgànica. El símptoma principal és la quequesa (greu) o el balboteig 
(lleu). Les interrupcions poden consistir bé en repeticions (quequesa clònica) o 
en bloquejos (quequesa tònica), encara que normalment ambdues manifestaci- 
ons apareixen conjuntament. 


8.5 Organitzacions al servei de les persones amb dificultats d'aprenen- 
tatge 


Associació Provincial de Pares amb Fills amb Dèficit d'Atenció 
amb o sense Hiperactivitat (APYDA) 

Tel. 620 863 402 

LMvvi.apyda.coms 

apyda21 Eyahoo.es 


Asociación para la Prevención, Evaluación y Tratamiento 
de la Tartamudez (APET) 

Tel. 686 154 189 

mondejara56 Eyahoo.es 


Associació Catalana de Dislèxia 
nvm.acd.cats 


Disfam (Asociación de Dislexia y Familia) 
chttp://m.disfam.org/x 

Federación Espafiola de Dislexia (FEDIS) 
chttp://viyv.acd.cat/ACD/S 
fedisEfedis.org 


TDAH Catalunya (Associació d'Afectats pel Trastorn de Dèficit 
d'Atenció amb o sense Hiperactivitat (TDAH) i Trastorns Associats) 
Isaac Albéniz,14-28 (Espai d'Entitats). Barcelona 
Tel. 697 237 757 
infoetdahcatalunya.org 

9. Trastorns mentals 


9.1 Concepte 


Els trastorns o malalties mentals no es perceben físicament (són invisibles) i es 
poden definir com a alteracions temporals o permanents que afecten l'equili- 
bri emocional, el rendiment intel-lectual i el comportament social adaptatiu (la 
conducta, la percepció, l'aprenentatge, el llenguatge, la motivació, l'emoció, la 
cognició...). Dins de les malalties mentals hi ha una gran diversitat de trastorns 
(cadascun amb una problemàtica particular): ansietat, depressió, esquizofrènia, 
trastorn de l'alimentació, trastorns de la personalitat, trastorn bipolar, trastorn 
obsessivocompulsiu, etc. 


9.2 Necessitats específiques 


Malgrat la gran varietat de trastorns que es poden encabir dintre de les malalties 
mentals i la gran diversitat de consequències per als estudiants que les pateixen, 
tot seguit assenyalem algunes problemàtiques i necessitats específiques que po- 
den estar presents en molts casos: 
e o Necessitat de sentir-se compresos i acceptats, ja que hi ha un desco- 
neixement general dels trastorns i en moltes ocasions aquests estudi- 
ants pateixen un rebuig social. 


e — Baix rendiment d'alguns estudiants a causa dels fàrmacs que es pre- 
nen. 

e — Problemes per assistir a classe pels efectes secundaris de medicaments 
(somnolència, trastorns gastrointestinals, etc.). 


e — Absència a les classes durant períodes més o menys llargs a causa de 
les revisions i els tractaments. 


e — Problemes per assistir a exàmens importants, que els suposen molta 
tensió. 

e — Dificultats per establir relacions interpersonals. 

e — Dificultats per expressar els sentiments. 


e — Dificultats de concentració i d'atenció en el seguiment d'una classe o 
en la realització d'alguna tasca entretinguda i laboriosa. 


e — Fatiga i manca d'energia. 

e — Dificultats per organitzar el seu temps amb eficàcia. 

e — Baixa tolerància a la frustració. 

e — Alt nivell dexigència, que dificulta la realització de certs treballs. 


e — Dificultats per adaptar-se a situacions noves, amb frequents crisis 
d'ansietat i angoixa que es veuen accentuades durant els períodes 
d'exàmens o quan han de parlar a classe. 


9.3 Actuacions del professorat 


S'aconsella llegir també l'apartat de "Recomanacions generals" d'aquesta guia. 


9.3.1 Relació i comunicació amb l'estudiant 


e — Doneu suport a les tasques que du a terme l'estudiant i emfatitzeu els 
progressos que aconsegueix. 

e — Tingueu expectatives altes sobre el que pot aconseguir, ja que un tras- 
torn mental no implica un dèficit intel-lectual. 

e — Procureu ajudar-lo i orientar-lo en les seves eleccions i preses de de- 
cisió. 

e — Demostreu obertament que teniu una actitud positiva envers la seva 
malaltia o trastorn. Cal saber que sobre aquestes malalties pesa un es- 
tigma social i, amb el seu comportament, els professors poden ajudar 
a eliminar els prejudicis existents. 

Establiu-hi contactes periòdics per evitar l'aillament social que poden 
tenir alguns estudiants. 


Eviteu situacions en què l'estudiant es pugui sentir incòmode o inse- 
gur davant els companys, com poden ser les presentacions orals de 
treballs. 


Eviteu les ironies per no causar males interpretacions. 
Raoneu els arguments per evitar llargues o pesades controvèrsies. 


Entengueu que si l'estudiant presenta una manca dexpressivitat és de- 
gut al seu trastorn, fet que no ha de limitar o condicionar les relacions. 


9.3.2 Metodologia 


Accepteu i mireu de compensar els problemes que pot ocasionar a 
determinats alumnes la falta frequent d'assistència a classe per motius 
de revisions o tractaments mèdics. 


Tingueu en compte el fet que en determinats períodes la presa de fàr- 
macs pot afectar el rendiment de l'estudiant amb trastorn mental. 


Si l'estudiant presenta estats d'angoixa, podeu pactar-hi l'actuació que 
se seguirà si es produeixen a classe i la manera com es poden evitar. 


Potencieu les habilitats més destacades de l'estudiant amb trastorns 
mentals per augmentar la seva seguretat i autoestima. 


Permeteu, si així ho sol-liciten, que prenguin begudes dins de la classe 

per minimitzar els efectes secundaris dels medicaments. També ac- 

cepteu que puguin sortir de la classe per fer un descans. 

L'ús de la pissarra digital interactiva és força recomanable perquè, a 

més dels avantatges generals que té, permet quan l'estudiant falta a 

classe: 

-— — Reprendre sessions anteriors destacant els punts més rellevants 
tractats. 

- . Emmagatzemar i passar posteriorment a l'estudiant els contin- 
guts presentats a classe amb els apunts o notes que hàgiu pogut 
afegir manualment per ampliar el tema donat. 

9.3.3 Avaluació 


e —Creeu un clima de seguretat i confiança a l'hora de fer alguna prova 
d'avaluació important, per evitar estats d'ansietat i angoixa. 


e — Quan sacosti la data d'un examen important per a la nota final, parleu 
amb l'estudiant sobre la seva assistència a la prova. 


e — Si lestudiant ho sollicita, li podeu proporcionar un cert aillament per 
a la realització dels exàmens o, si convé, deixar que el faci en una altra 
aula. 


e — Augmenteu el temps de la prova en els casos que sigui necessari. 


e — Permeteu la sortida de classe durant l'examen per motius relacionats 
amb el seu trastorn. 


e — Considereu, en casos justificats de tractament mèdic o farmacològic o 
de baixa mèdica, la possibilitat de canviar la data d'examen. 


9.4 Informació bàsica 


Dels trastorns o malalties mentals, destaquem: 


9.4.1 Ansietat 


L'ansietat és una reacció instintiva normal d'autoprotecció que es desencadena 
davant esdeveniments i situacions que posen en perill la persona. Quan l'ansie- 
tat ens bloqueja es parla d'una ansietat patològica. Es caracteritza per la presèn- 
cia incontrolable de preocupacions excessives i poc realistes, acompanyades en 
general de símptomes físics, com sudoració, tremolors, sensació de mareig, ner- 
viosisme, inquietud, palpitacions, respiració ràpida i entretallada, etc. És molt 
frequent que després d'alguns episodis de crisis d'angoixa aparegui l'agorafòbia 
(por a patir un nou atac en llocs normalment concorreguts o situacions on pot 
ser difícil escapar o rebre ajuda). Els qui es veuen afectats pel trastorn d'ansietat 
poden patir una forta desmoralització amb símptomes depressius. Dintre de 
l'ansietat s'inclouen els atacs de pànic, les fòbies i, a vegades, síndromes d'estrès 
posttraumàtic. 


9.4.2 Depressió 


És una malaltia mental caracteritzada per una alteració de l'estat d'ànim de la 
persona que la pateix. Es presenta amb un conjunt de símptomes que afecten 

principalment l'esfera afectiva: tristesa, disminució de l'activitat física i psíqui- 
ca, falta d'interès o plaer en gairebé totes les activitats, sentiment d'impotència, 
falta de valor i esperança, sentiment de culpa, plor incontrolable, irritabilitat, 
pensaments sobre la mort o intents de suicidi, i abandonament de la cura i higi- 
ene personal. La tristesa profunda i immotivada és el símptoma principal de la 
depressió. En els adolescents aquest estat d'ànim pot ser irritable en lloc de trist. 


9.4.3 Esquizofrènia 


És un trastorn mental crònic i greu que deteriora la capacitat de les persones 
per pensar de manera lògica, dominar les seves emocions, prendre decisions 
i relacionar-se amb els altres. Sol estar acompanyat d'algun tipus de deliri o al- 
lucinació, especialment les auditives. La persona esquizofrènica té dificultats 
per distingir entre el que és real del que no ho és, i es pot comportar de manera 
estranya. 


9.4.4 Trastorn dalimentació 


Són alteracions psicològiques que amenacen la salut i fins i tot la vida de les 
persones que els pateixen. Es presenta en símptomes relacionats amb un grau 
notable d'insatisfacció i amb una percepció equivocada sobre el pes, el cos i el 
menjar. Els trastorns més típics són l'anorèxia i la bulímia. El trastorn bulímic 
té a veure amb la ingesta compulsiva d'aliments, acompanyada d'una sensació 
de pèrdua de control i autorebuig. L'anorèxia és el trastorn d'alimentació més 
conegut i amb més repercussió social i es caracteritza fonamentalment per una 
pèrdua de pes notable, el rebuig a mantenir un pes corporal mínim normal i la 
por intensa a guanyar pes. 


9.4.5 Trastorn de la personalitat 


Es tracta d'alteracions de la manera de ser de l'individu, de la seva afectivitat i de 
la seva forma de viure i de comportar-se, que es desvien del que és normalment 
acceptable al seu entorn i cultura. Els processos cognitius poden estar afectats, 
en especial o fins i tot exclusivament, en l'àrea de la planificació de la pròpia ac- 
tivitat i en la previsió de probables consequències socials i personals. N'hi ha de 
diferents tipus: personalitat paranoide (persones amb gran desconfiança i recel 
amb tot el que l'envolta), esquizoide (persones introvertides, retretes, que eviten 
el contacte social i no expressen emocions), obsessiva (persones rígides, perfec- 
cionistes, escrupoloses), narcisistes (persones amb engrandiment de l'ego), etc. 

9.4.6 Trastorn bipolar 


El trastorn bipolar, també anomenat malaltia maniacodepressiva, és un trastorn 
de l'estat d'ànim. La persona que el pateix passa d'una fase d'exaltació amb ale- 
gria elevada i augment del nivell d'activitat a una altra amb depressions intenses, 
baix estat d'ànim, idees negatives, sentiments d'infravaloració o de culpa, difi- 
cultat per concentrar-se o prendre decisions, etc. Existeix un alt risc de suicidi. 
Els canvis entre períodes poden ser molt abruptes i algunes vegades els dos se 
superposen. 


9.4.7 Trastorn obsessivocompulsiu 


Es parla de trastorn obsessivocompulsiu quan hi ha la presència d'obsessions o 
compulsions de forma recurrent. Segons el DSM-IV, les obsessions són pensa- 
ments, impulsos o imatges recurrents i persistents que sexperimenten en algun 
moment del trastorn com a intrusos i no adients i ocasionen una ansietat O Un 
malestar significatius. Els pensaments, impulsos o imatges no se redueixen a 
simples preocupacions excessives sobre problemes de la vida real. Les obsessi- 
ons o compulsions provoquen un malestar clínic significatiu, representen una 
pèrdua de temps (més d'una hora al dia) o interfereixen marcadament amb 
la rutina diària de l'individu, les seves relacions laborals (o acadèmiques) o la 
seva vida social. Les compulsions són comportaments (per exemple, rentar-se 
les mans, ordenar objectes, fer comprovacions) o actes mentals (com ara resar, 
comptar o repetir paraules en silenci) de caràcter repetitiu, que l'individu es veu 
obligat a fer com a resposta a una obsessió o segons unes regles que ha de se- 
guir estrictament. Lobjectiu d'aquests comportaments o operacions mentals és 
la prevenció o reducció del malestar o també la prevenció d'algun esdeveniment 
o situació negativa. 


9.5 Organitzacions al servei de les persones amb trastorns mentals 


Associació Catalana de Familiars i Malalts d'Esquizofrènia 
(ACFAMES) 
chttp://vuy.acfames.orgo 


Associació Catalana per al Tractament de l'Ansietat i la Depressió 
(ACTAD) 
infoRactad.org 

Associació de Famílies amb Malalts Mentals de les Comarques 
de Tarragona (Aurora) 
Tel. 977 520 205 
chttp://nvv.tinet.cat/-aurora/S 
aurora.administracioetinet.org 


Associació de Familiars de Malalts Mentals de les Terres de l'Ebre 
chttp://uvv.afmmebre.orgs 


Associació per la Ssuperació de l'Ansietat i Depressió, Grups d'Ajuda 
Mútua (ASSADEGAM) 

assadegam Pansietat.org 

Federació d'Associacions de Familiars i Persones amb Malaltia Men- 

tal (FEAFES) 

Tel. 915 079 248 

Cm. feafes.coms 

ceifem Efeafes.com 


Fundación Espafiola de la Tartamudez (TTM) 
Avvm.ttm-espana.com/index.phps 
TTM ESEyahoo.es 

10. Normativa referent a l'estudiantat 
universitari amb discapacitat 


Actualment existeix força normativa que vetlla perquè en el camp de l'educació 
les persones amb discapacitat no sofreixin cap tipus de discriminació i puguin 
seguir els estudis de forma exitosa. 

La Llei 13/1982, de 30 d'abril, d'integració social dels minusvàlids esta- 
bleix que les universitats s'han de plantejar mesures d'acció positiva per eliminar 
tota mena de discriminació derivada de l'entorn acadèmic i que, per tant, han de 
ser completament accessibles. 

La Llei 1/2003, de 19 de febrer, d'universitats de Catalunya també fa refe- 
rència al tractament dels estudiants amb discapacitat a les universitats catalanes, 
per tal de garantir la igualtat d'oportunitats. 

La Llei 51/2003, de 2 de desembre, d'igualtat d'oportunitats, no-discrimi- 
nació i accessibilitat universal de les persones amb discapacitat (modificada per 
la Llei 26/2011, d'1 d'agost) s'inspira en els principis de normalització, igualtat 
d'oportunitats, vida independent, accessibilitat universal i disseny per a tothom, 
i invita les universitats a adaptar el seu sistema pedagògic ordinari en funció de 
les necessitats dels alumnes discapacitats, sense minvar el nivell exigit, assig- 
nant-los la tasca d'elaborar normatives que posin en marxa, executin i regulin 
aquests principis. 

La Llei orgànica 6/2001, de 21 de desembre, d'universitats (modifica- 
da per la Llei orgànica 4/2007, de 12 d'abril, la Llei 14/2001, d'1 de juny, i el 
Reial decret llei 14/2012, de 20 d'abril), recull en diferents articles i a la dis- 
posició addicional vint-i-quatrena els principis d'igualtat d'oportunitats i no- 
discriminació en l'àmbit universitari. Recull que les universitats han de dis- 
posar dels mitjans, suports i recursos necessaris per assegurar la inclusió de 

l'estudiantat amb discapacitat, i que han de garantir l'accessibilitat dels edificis, 
instal-lacions i dependències universitàries, incloent-hi també els espais virtu- 
als, serveis, procediments i subministrament d'informació. També proposa que 
tots els plans d'estudis de les universitats tinguin en compte que la formació en 
qualsevol activitat professional s'ha de fer des del respecte i la promoció dels 
drets humans i els principis d'accessibilitat universal i disseny per a tothom. 

El Reial decret 1393/2007, de 29 d'octubre, pel qual sestableix l'ordenació 
dels ensenyaments universitaris oficials es refereix en diversos articles al tracta- 
ment de les necessitats i a les adaptacions del currículum en els casos d'estudi- 
ants amb discapacitat. 

L'Instrument de ratificació de la Convenció sobre els Drets de les Persones 
amb Discapacitat, de 21 d'abril de 2008, pel qual es reconeix el dret de les per- 
sones amb discapacitat a l'educació, sobre la base de la igualtat d'oportunitats i 
evitant la discriminació, pretén que s'asseguri un sistema d'educació inclusiu a 
tots els nivells, així com l'ensenyament al llarg de la vida. 

El Reial decret 1892/2008, de 14 de novembre, regula les condicions per 
a l'accés als ensenyaments universitaris oficials de grau i els procediments d'ad- 
missió a les universitats públiques espanyoles. 

El Reial decret 1791/2010, de 30 de desembre, pel qual s'aprova l'Esta- 
tut de l'estudiant universitari, fa referència als procediments d'accés i admissió 
que s'han d'adaptar a les necessitats específiques de les persones amb disca- 
pacitat. Sexigeix que les universitats facin accessibles els seus edificis i espais, 
incloent-hi els virtuals, i posin tots els mitjans disponibles per a la seva plena 
integració, com ja assenyalava la Llei orgànica 4/2007, de 12 d'abril. També es 
refereix a la mobilitat dels estudiants amb discapacitat i als programes de tutoria 
permanent perquè l'estudiant amb discapacitat pugui disposar d'un professor 
tutor al llarg dels estudis. 

La Llei 26/2011, d'1 d'agost, d'adaptació normativa a la Convenció In- 
ternacional sobre els Drets de les Persones amb Discapacitat té com a finali- 
tat adaptar i modificat diverses normes internes de la legislació espanyola per 
fer efectius els drets consagrats a la Convenció Internacional sobre els Drets de 
les Persones amb Discapacitat. Les persones amb discapacitat han de ser con- 
siderades subjectes titulars de drets i no solament objectes de tractament i pro- 
tecció social. Es dóna un nou concepte de persones amb discapacitat: les que 
presenten deficiències físiques, mentals, intel-lectuals o sensorials a llarg termini 

que, en interactuar amb diverses barreres, puguin impedir la seva participació 
plena i efectiva en la societat, en igualtat de condicions amb els altres. 
Pel que fa a la normativa de què disposa la URV, podem destacar: 


a) L'Estatut de la URV (Decret 202/2003, de 26 d'agost, modificat per 
Acord del Govern de la Generalitat GOV/23/2012, de 27 de març, 
pel qual s'aprova la modificació de l'Estatut de la Universitat Rovira i 
Virgili) fa referència als estudiants amb discapacitat. L'article 152 diu 
que s'ha de disposar de les condicions adequades i el suport material 
i humà necessari perquè aquests estudiants puguin seguir els estudis 
amb plena normalitat i aprofitament. 


b) La Normativa acadèmica i de matrícula, tant de grau com de màster, 
també es refereix als estudiants amb discapacitat. Així, preveu que: 

-— — els estudiants amb un grau de discapacitat igual o superior al 
3396 puguin reduir el nombre mínim de crèdits de matrícula i 
tenir una adaptació curricular que pot arribar al 1596 dels crèdits 
totals 


— — les competències i continguts adaptats hagin de ser equiparables 
als previstos en el pla d'estudis 


-— — quan acabin els estudis, els estudiants han d'haver superat el 
nombre total de crèdits previstos 


— — l'adaptació curricular s'hagi despecificar al Suplement Europeu 
del Títol 

11. La URV i l'atenció a l'estudiantat 
amb discapacitat 


El Pla d'Atenció a la Discapacitat 


Des de fa uns anys, la URV impulsa diferents accions dirigides a eliminar els 
obstacles que impedeixen o dificulten a les persones amb discapacitat el desen- 
volupament de la seva formació superior. 
En aquesta línia, la URV disposa del Pla d'Atenció a la Discapacitat, que 
entre d'altres té com a objectius prioritaris: 
e — Garantir el dret a la igualtat d'oportunitats a totes les persones que 
pertanyen a la comunitat universitària (estudiantat, professorat i PAS) 
de la URV. 


e — Facilitar l'acollida i l'assessorament als estudiants amb discapacitat 
quan s'incorporen a la Universitat. 


e — Assegurar l'accessibilitat per a tots els membres de la Universitat. 


e o Fomentar la formació sobre discapacitat i accessibilitat a tota la co- 
munitat universitària. 


e — Desenvolupar accions adequades per aconseguir que els estudiants 
amb discapacitat tinguin les oportunitats necessàries per assolir els 
objectius acadèmics. 


Aquest pla està adscrit al Vicerectorat d'Estudiants i Comunitat Universi- 
tària, i està assistit per una persona especialista en aquest àmbit, que coordina 

tècnicament el pla, i un Consell Assessor d'Atenció a la Discapacitat, que reu- 
neix diverses persones de la comunitat universitària (PDI, PAS i estudiants) per 
constituir un canal de participació constant sobre aquest àmbit. Les gestions que 
es duen a terme per donar curs a les actuacions sobre discapacitat són dutes a 
terme pel Centre d'Atenció a l'Estudiant. 

Pel que fa l'atenció a l'estudiant amb discapacitat, se segueix un model 
d'atenció personalitzada, a partir de la seva pròpia petició. Paral-lelament, es 
duen a terme diferents actuacions per promoure una universitat sense barreres, 
vetllant per l'accessibilitat dels entorns i fent possible la prestació de suports tèc- 
nics i humans, adaptacions curriculars i beques als estudiants que ho necessitin. 
En aquest sentit, es pot consultar la vveb shttp://vvvv.urv.cat/atencio discapa- 
citat/index.htmb-. 

12. Normes d'actuació en cas demergència, 
evacuació o confinament 


e — És obligatori que el professorat conegui les normes sobre com s'ha 
d'actuar en cas d'emergència a la URV, consultables a la intranet de la 
Universitat i, entre d'altres documents, a l'agenda que es reparteix al 
professorat. En cas que ho consideri necessari, el professorat pot for- 
mular a l'Oficina de Prevenció de Riscos Laborals de la URV (OPRL) 
qualsevol pregunta o dubte que consideri necessari. 

e — El personal docent pot assistir a les sessions formatives que des de 
l'OPRL i l'ICE s'impulsen anualment, orientades a formar el personal 
docent sobre la manera d'actuar en cas demergència i primers auxilis. 

e — Cada centre de la URV disposa d'un pla d'actuació en cas demergèn- 
cia. Els docents poden sol-licitar-ne informació al degà o director del 
centre i al cap d'emergència del centre (i també a l'OPRL). 

e — En cas d'una emergència o accident, pot ser molt profitós que el perso- 
nal hagi consultat prèviament la informació inclosa als cartells Què cal 
fer en cas demergència i Primers auxilis editats per lOPRL. Per tant, les 
aules haurien de comptar amb aquests cartells, amb la informació del 
centre incorporada (el telèfon de la consergeria, com a mínim). 

e — Si cal traslladar un alumne, no s'ha d'utilitzar el vehicle propi. 

e — També cal tenir a mà els telèfons d'emergències segúents: 

- Coordinació demergències: 112 
-— —Ambulància: 061 

-— — Centre de control del centre: el de la consergeria del centre 

És obligatori que els professors i els estudiants (amb discapactitat o 
sense) coneguin l'actuació en cas d'emergència, tant de confinament 
com d'evacuació. Cal que tothom conegui les rutes per evacuar una 
zona, especialment les més ràpides i segures,.. 


En funció del tipus de discapacitat, cal assignar un o més estudiants 
(amb els respectius suplents) de referència per a l'estudiant amb dis- 
capacitat. Lobjectiu és assegurar-se que en cas d'evacuació o confina- 
ment l'estudiant amb discapacitat rep l'atenció i informació necessà- 
ries. Si en el moment de l'emergència no hi ha a l'aula els alumnes de 
referència, el docent n'ha de designar d'altres. Si això no és possible, 
cal que el mateix professor se'n faci responsable sol-licitant l'ajuda a 
qui consideri oportú i informant el centre de control del centre (con- 
sergeria) sobre la nova necessitat que cal satisfer. 


El professor és el màxim responsable de l'evacuació o confinament 
dels estudiants que hi ha a l'aula en el moment de l'emergència. 


Finalment, per resoldre qualsevol dubte relacionat amb la prevenció 
de riscos laborals, i concretament sobre d'actuació en cas d'emer- 
gència als centres de la URV, cal posar-se en contacte amb l'OPRL 
a oprevencioRurv.cat (c/ Marcel-lí Domingo, 2-6, edifici N5, telèfon 
977 556 197). 

La presència d'estudiants amb discapacitat i altres 
trastorns a les aules universitàries és cada cop més 
gran, fet que comporta nous reptes docents. La pre- 
sent guia té com a finalitat principal oferir al profes- 
sorat de la URV, principis, informacions i orientacions 
bàsics d'actuació a tenir en compte a l'hora de donar 
resposta a les necessitats educatives més frequents 
que aquest estudiantat pot presentar. 


